ZAGRLI SNAŽNO!Obeležen je Svetski dan dece obolele od raka\nNacionalno udruženje roditelja dece obolele od raka NURDOR je danas u 32 gradaširom Srbije, uz podršku volontera i donatora, obeležilo Svetski dan dece obolele od raka. Pod sloganom„Zagrli snažno!“ tačno u 13h u svakom gradu pušten je u nebo po jedan balon u obliku srca kao znak podrške svim mališanima koji se leče od raka i u znak sećanja na one male superheroje koji više nisu sa nama.\nDonacije građana prikupljene u donatorskim kutijama NURDOR-a na ovim događajima iznose 2.553.083 dinara, što je najveća donacija prikupljena na ovoj akciji od kako postoji NURDOR. Od srca se zahvaljujemo svim građanima koji nam veruju i prepoznaju koliko je za celu zajednicu važno ovo što radimo.\n„Ove godine napravili smo slogan „Zagrli snažno!“ kako bismo pokušali da svima prenesmo poruku koju mi svakodnevno dobijamo od naših malih super heroja koji se leče – a to je da ne postoji ništa važnije ni snažnije od ljubavi i od podrške koja iz nje proizlazi. Želimo da pokažemo svetu koliko je važno da se zajedno borimo za Dobro i koliko smo snažni i moćni kada sve što radimo počinje iz ljubavi. U Srbiji skoro svakog dana jedno dete oboli od raka – imamo zadatak da svako od njih nikada ne pomisli da je u toj borbi sam. Ovaj zagrljaj danas je za njih i trajaće cele godine” poručuje Zorica Manojlović, mama lečenog deteta i član NURDOR-a.\nNURDOR je u toku 2019. godine napravio veoma značajne rezultate – stupio je na snagu novi zakon o zdravstvenom osiguranju u kom se, posle pet godina borbe, našao i član koji reguliše bolovanje roditelja teško obolelog deteta za sve vreme trajanja lečenja uz potpunu naknadu zarade. Takođe, u toku prošle godine Srbija je postala prva država na svetu čiji su građani i prijatelji prepešačili obim planete Zemlje u humanitarne svrhe.\nKroz aplikaciju Pruži korak svi zajedno smo obezbedili više od 56 miliona dinara za novu Roditeljsku kuću. „Projekat Roditeljska kuća je počeo 2019. godine, nalazimo se negde na pola puta u obezbeđivanju potrebnih sredstava i pred početak realizacije projekta. Izuzetno važno pitanje od nacionalnog značaja – nova Roditeljska kuća će omogućiti da svako dete koje je prinuđeno da sa porodicom boravi u Beogradu zbog lečenja ima obezbeđen potpuno besplatan smeštaj uz sveobuhvatnu psiho-socijalnu podršku sve vreme trajanja lečenja.\nNURDOR upućuje ogromnu zahvalnost građanima Srbije i kompanijama koji su tokom 2019. godini pokazali da zaista možemo pomeriti i planetu ako se udružimo u činjenje Dobra.“ – zaključuju iz NURDOR-a.\nOve godine posebno skrećemo pažnju da je neophodno da se u Srbiji uvede pedijatrijski kancer registar.\nPoslednji statistkički podaci o broju obolele dece, koje je objavio Institut za javno zdravlje, datiraju iz 2016. godine. Kako bismo kao odgovorna zajednica, društvo i sistem mogli na adekvatan način da pružimo podršku deci koja se leče i koja će se lečiti u budućnosti moramo znati precizne i pravovremene podatke o malignim oboljenjima u Srbiji.


Lunačekova: Poništiti presudu protiv Tačija - 22.04.2015, Sputnik Srbija\nLunačekova: Poništiti presudu protiv Tačija\nEvroposlanica Ulrike Lunaček smatra da Srbija treba da poništi presudu protiv šefa kosovske diplomatije Hašima Tačija, koja je, kako je navela, doneta u vreme... 22.04.2015, Sputnik Srbija\npolitika, vesti, srbija, marko đurić, hašim tači, toni bler, ulrike lunaček, slobodan milošević, ovk\n17:30 22.04.2015 (Osveženo: 14:46 30.08.2021)\n© Flickr / Milena Krobath, Report VerlagUlrike Lunaček, potpredsednica Evropskog parlamenta i izvestilac za Kosovo\n© Flickr / Milena Krobath, Report Verlag\nEvroposlanica Ulrike Lunaček smatra da Srbija treba da poništi presudu protiv šefa kosovske diplomatije Hašima Tačija, koja je, kako je navela, doneta u vreme Slobodana Miloševića.\nZvaničan odgovor Beograda: Tači će biti uhapšen\n20 April 2015, 18:10\n„Vlasti u Beogradu treba da ponište nalog za hapšenje ministra spoljnih poslova Kosova koji datira iz vremena Miloševića“, rekla je Lunačekova tokom jučerašnjeg boravka u Prištini, prenosi albanski sajt „Balkanveb“.\nLunačekova je, učestvujući na skupu, koji je organizovala jedna omladinske nevladina organizacija, rekla da Srbija kada je reč o Tačiju treba da postupi isto kao u slučaju Tonija Blera, bivšeg britanskog premijera i aktuelnog savetnika mnogih evropskih i svetskih vlada.\nĐurić: Da li je komentarisanje presuda u skladu sa evropskim standardima\nMarko Đurić, direktor Kancelarije za Kosovo i Metohiju, izjavio je da je iznenađen izjavom Ulrike Lunaček.\n„Ne znam da li je stav da se komentarišu pravosnažne sudske odluke, a još manje da li je u skladu sa evropskim standardima da se komentariše nalog tužioca. Dakle, reč je o nalogu tužioca za ratne zločine i punovažnim odlukama inistitucija Srbije“, rekao je Đurić.\nOn je dodao da je Srbija posle najave da bi Hašim Tači trebalo da dođe u Beograd samo obavestila pokrajinske vlasti da su na snazi pravosnažne odluke suda i da će ih sporvesti ukoliko se bude javila poterba za tim.\n„Komentrisanje sudskih odluka i odluka pravosudnih organa nije nešto što je u domenu političara. Mislim da bi umesto toga bilo korisnije da se neko zainteresuje za rasvetljavanje sudbine nekoliko hiljada nestalih sa Kosova i Metohije i ko je odgovoran za proterivanje 200.000 Srba i spaljivanje desetina hiljada domova 1999. godine, a koji možda sede na nekim odgovornim pozicijama u Prištini“, rekao je Đurić.\nOn je takođe istakao da se niko ne interesuje za to da li je OVK, kako su je zvale različite svetske institucije do jednog trenutka, možda počinila neke ratne zločine na Kosovu i Metohiji.


Kremlj nema informacije o hapšenju „ruskog špijuna“ u Ukrajini - Sputnjik Srbija\nKremlj nema informacije o hapšenju „ruskog špijuna“ u Ukrajini\n12:17 21.12.2017 (osveženo 12:33 21.12.2017) Preuzmite kraći link\nKremlj ne raspolaže informacijama o hapšenju pomoćnika premijera Ukrajine Vladimira Grojsmana koji se sumnjiči da je sarađivao sa ruskim specijalnim službama, saopštio je novinarima portparol ruskog predsednika Dmitrij Peskov.\n„Čitali smo vesti, ali ne raspolažemo ni sa kakvim informacijama i zato ne mogu ništa da kažem“, rekao je novinarima Peskov.\nGrojsman je ranije saopštio da je ukrajinska bezbednosna služba SBU uhapsila vladinog zvaničnika zbog sumnje da je radio u interesu Rusije.\n„Zajedno sa ukrajinskom bezbednosnom službom, otkriveno je da je zaposleni u vladinom sekretarijatu dugo vremena radio u interesu neprijateljske države. On je uhapšen“, napisao je Grojsman na svom Fejsbuku, prenosi Rojters.\nPredstavnik Vlade u Vrhovnoj radi Ukrajine Vadim Denisenko izjavio je da je uhapšen Grojsmanov pomoćnik Stanislav Ježov. Prema podacima medija, on je pratio premijera na njegovim putovanjima po inostranstvu. Denisenko je saopštio da se odavno znalo čime se Ježov bavi i da se u poslednje vreme nalazi pod prismotrom.


Cene nafte su porasle četvrti dan zaredom usled optimizma da će američka Uprava federalnih rezervi (Fed) smanjiti kamatne stope.\nCena severnomorske nafte "brent" porasla je za 63 centa na 64,34 dolara za barel, ali će, uprkos tome, verovatno zabeležiti mesečni pad od preko tri odsto zbog zabrinutosti oko tražnje za naftom, prenosi Tanjug.\nAmerička "laka" nafta (WTI) poskupela je za 46 centi na 57,33 dolara za barel, ali je, takođe, na putu da uknjiži mesečni pad od oko 1,8 procenata.\n"Što se tiče Fed-a, tržište predviđa sniženje kamatne stope za 25 baznih bodova. Ali ako izjava Fed-a u komentarima nakon sastanka bude konzervativnija, a ne prilagodljiva, američki dolar će verovatno i dalje ostati jak i nastaviće da predstavlja problem za napredak cena nafte", ocenio je za Rojters naftni strateg "BNP Paribe" Hari Čilingirian.\nČlanovi Fed-a su počeli dvodnevno zasedanje, a očekuje se da će, prvi put od finansijske krize, smanjiti troškove zaduživanja.\nEkonomski rast u SAD usporio je u drugom kvartalu manje od očekivanog, što je povećalo izglede za većom potrošnjom nafte, ali su na drugim mestima razočaravajučhi ekonomski podaci izazavali zabrinutost zbog sporijeg rasta.


Dinkiću sindikat kriv što je Panić odustao od Galenike – Net.hr\nDinkiću sindikat kriv što je Panić odustao od Galenike\nAutor: Danijel Jelenek 17:24 07.06.2013\nMinistar okrivio sindikat zbog odustajanja Valeanta, sindikalci demantuju\nMinistar finansija Mlađan Dinkić okrivio je danas zaposlene u Galenici zbog toga što je firma Valeant odustala od strateškog partnerstva u Galenici, preneli su B92 i Beta.\n– Oni koji su juče uticali da se Valiant povuče sa tendera ne shvataju šta su uradili, jer će hiljadu njihovih kolega izgubiti posao, ne zato što mi to želimo već zato što Galenika ima gubitke – rekao je Dinkić novinarima.\n– Sada moramo da razmišljamo šta posle Valianta. Zaista mislim da mora da se povuče crta i da se kaže – nema više samoupravljanja. Radnici ako žele da upravljaju fabrikom onda neka plaćaju gubitke te fabrike. Ako traže da država plaća te gubitke, odnosno svi građani Srbije, onda nemoj da odlučuju kako treba da se upravlja – kazao je Dinkić.\nSuština je da Galenika kao farmaceutska kompanja mora i može da bude profitabilna, ali ne može, ako se vodi politički kao što je to bilo do sada, naveo je ministar.\nOn je rekao da će Ministarstvo finansija i privrede Srbije predložiti da se uvede red u Galeniku, da ta kompanija postane profitabilna, a nakon toga će vada tražiti nove partnere.\nDinkić je naveo da Galenika ima viška oko 1.000 radnika, a da se samo 300 njih prijavilo za dobrovoljni odlazak iz te kompanije.\nOn je istakao da se u Galenici mora uraditi unapred pripremljeni program revitalizacije koji predviđa smanjivanje broja zaposlenih i koji će omogućiti da ta farmaceutska kompanija može samostalno da servisa svoje dugove.\n– Mora da se uradi restrukturiranje Galenike kako Bog zapoveda, odnosno kako ekonomija zapoveda i ja ću to predložiti – rekao je Dinkić.\nSindikati Galenike saopštili su, međutim, da je kompanija odustala od tendera za privatizaciju te fabrike lekova zbog toga što je sklopila sporazum sa drugom farmaceutskom kompanjom, a ne zbog protivljenja sindikata.\n– Čitav postupak tendera je bio nedovoljno transparentan i neuobičajen, naročito zato što se potencijalnim investitorima prepušta mogućnost izbora modela strateškog partnerstva – navodi se u saopštenju.\nIstiče se da sindikati Galenike nisu kontaktirali sa Valiantom, kao i da su sve aktivnosti sindikata bile usmerene na oporavak i opstanak kompanije, ali u većinskom državnom vlasništvu.\ndinkić galenika odustajanje panic privatizacija


Kabinet: Đukanović nije pozdravio Irineja, o Kosovu nećemo - PV Informer Kabinet: Đukanović nije pozdravio Irineja, o Kosovu nećemo - PV Informer\n2 godine pre 358 pregleda Izvor: vijesti.me\nIz Službe za informisanje predsjednika Crne Gore Mila Đukanovića juče je saopšteno da neće komentarisati očekivanja srpskog patrijarha Irineja da će prvi čovjek države povući odluku o priznanju Kosova.\nIndirektno su demantovali i navode Irineja da ga je Đukanović pozdravio preko mitropolita Amfilohija.\nPoglavar Srpske pravoslavne crkve (SPC) je prije dva dana poručio da je uvjeren da će Đukanović povući priznanje “lažne države Kosovo, te da će se vratiti pravim vrijednostima”.\n“Što se tiče patrijarhovih očekivanja u vezi s priznanjem Kosova, to ne bismo ni komentarisali. Crna Gora samostalno vodi konzistentnu spoljnu politiku, polazeći od svojih državnih i nacionalnih interesa, doprinoseći tako, po ocjenama sa najmjerodavnijih evropskih i svjetskih adresa, i stabilnosti regiona”, saopšteno je “Vijestima” iz Službe za informisanje predsjednika.


Organizatori Olimpijskih igara u Tokiju otpustili su danas direktora ceremonije otvaranja, samo dan uoči početka Igara, pošto su njegovi raniji komentari o holokaustu izazvali negodovanje javnosti. Kentaro Kobajaši je otpušten sa te funkcije zbog šale koju je izrekao o holokaustu, u okviru jednog komičnog programa iz devedesetih godina prošlog veka, a koja se nedavno ponovo pojavila u lokalnim medijima.\nTo je najnoviji u nizu skandala koji su zadali glavobolju organizatorima Olimpijade, ocenjuje agencija Rojters. Predsednica Organizacionog komiteta Igara, Seiko Hašimoto, na konferenciji za novinare izjavila je da je svesna da su skandali neke ljude okrenuli protiv ceremonije, kao i da je Kobajaši otpušten zbog njegovih komentara koji su ismevali tragičan događaj u istoriji. I međunarodna jevrejska organizacija za ljudska prava "Centar Simon Vizental" je osudila ranije ponašanje Kobajašija.\nOlimpijske igre Tokio šala Holokaust otvaranje OI Vizental optuštanje


Đorđe Ivanov poslednja nada za Gruevskog - Svet - Dnevni list Danas\nPočetna » Svet » Đorđe Ivanov poslednja nada za Gruevskog\nPredsednik Makedonije Đorđe Ivanov ostaje poslednja nada i šansa za bivšeg premijera Nikolu Gruevskog da izbegne dvogodišnju zatvorsku kaznu na koju je pravosnažno osuđen.\n1Piše: Dojče vele 13. novembra 2018. 08.48\nNikola Gruevski Foto: EPA/GEORGI LICOVSKI\nGruevski je samo zbog toga još uvek u zemlji.\nVeć tri dana ne zna se gde je Gruevski. Otkako je u petak Krivični savet Prvog osnovnog suda u Skoplju odbio njegovu poslednju žalbu za odlaganje izvršenja zatvorske kazne, od bivšeg premijera Makedonije nema ni traga ni glasa.\nSvi pokušaji sudskih kurira da mu tokom vikenda i u ponedeljak dostave rešenje o tome da mu je žalba odbijena, bili su bezuspešni. Gruevski je ostao nedostupan. Zato je za njim raspisana i nacionalna poternica.\nI dok se u makedonskoj javnosti naveliko spekuliše o tome gde je bivši premijer, DW na makedonskom nezvanično saznaje da je Gruevski i dalje u Makedoniji i da nije napuštao zemlju.\nOno što ostaje nejasno jeste: čemu se to on nada? Njegov advokatski tim iscrpeo je sve pravne mogućnosti za odlaganje kazne, tako da Gruevskom jedina nada ostaje da ga eventualno pomiluje predsednik Đorđe Ivanov.\nTome se nadaju i u inicijativi „Pravda za Nikolu Gruevskog“. Oni su juče na svom Fejsbuk profilu još jednom pozvali Ivanova „da iskoristi svoje ustavom zagarantovano pravo i zaštiti nedužne građane koji su obuhvaćeni ovim progonom“.\nZa tu grupu građana, čiji su članovi protekle nedelje i demonstrirali ispred zgrade suda u Skoplju, odbijanje žalbe Gruevskog još je jedna potvrda da se „u Makedoniji sprovodi politički progon“.\nOglasio se i predsednik opozicione VMRO-DPMNE Hristijan Mickoski koji takođe tvrdi slučaj Gruevskog „politički montiran“.\n„Politički montiran, zato što je čovek nevin i odgovara za slučaj u kome nema materijalne štete. A dobro o kome je reč – automobil – vlada koristi. Rekli su da će da ga prodaju, a taj novac da iskoriste, ali vidim da im (automobil) ipak nekako koristi“, kaže Mickoski.\nPredsednik Đorđe Ivanov za sada ćuti. Nije se oglasio ni nakon prošlonedeljnih poziva da pomiluje Gruevskog.\nIvanov je već jednom, 2016, pokušao da donošenjem odluke o opštoj aboliciji, amnestira od odgovornosti i krivičnog progona i Gruevskog i brojne njegove ministre i saradnike iz vremena kada je VMRO bio na vlasti. Pokušaj je bio neuspešan zbog žestokih reakcija, kako makedonske javnosti, tako i međunarodne zajednice.\nKorupcija, makedonija, nikola gruevski, ZatvorBeograd\n13. novembra 2018. u 21.07\nPrema pisanju madjarske stampe,krije se u Madjarskoj i tazi azil.


Kos pokidao Ahilovu tetivu, propušta Svetsko – Arsenal Serbia\nPovreda Lorana Kosjelnog je upravo ono čega su se svi plašili – njegova istrošena Ahilova tetiva je pukla. Potrebna je operacija i period oporavka od oko šest meseci. Na žalost, ovo znači da će kapiten Arsenala propustiti Svetsko prvenstvo u Rusiji.\nKosjelni (32) je iznesen s terena posle samo 12 minuta igre u revanš meču polufinala Lige Evrope, kada je, bez bilo kakvog kontakta s drugim igračem, nezgodno izvrnuo nogu i srušio se na zemlju.\nPodsetimo, Francuz već duže vreme ima hronične probleme s upravo tom tetivom, i primao je svakodnevne terapije.\nOva povreda treba još više da posluži kao opomena i podsetnik upravi kluba, i budućem menadžeru, da je pojačanje odbrane prvi prioritet. Uz sve manje sigurnog, a sve više povređenog Kosa, Mertesakera koji odlazi u penziju, i nedovoljno dobrog Škodrana Mustafija, jedine preostale opcije u centru odbrane su neiskusni Kalum Čejmbers i Rob Holding.\nKategorije Vesti Oznake Kosjelni, Loran, povreda Kretanje članaka


Šarec: Podržavamo proširenje EU, Srbija to zaslužuje | EurActiv Serbia\nŠarec: Podržavamo proširenje EU, Srbija to zaslužuje\nPredsednik Vlade Slovenije Marjan Šarec izjavio je 27. avgusta u Beogradu da Slovenija podržava proširenje EU na Zapadni Balkan, jer Srbija to zaslužuje. On je na zajedničkoj konfereniji sa premijerkom Srbije Anom Brnabić rekao da će Slovenija sigurno nastaviti da podržava evropske integracije i da, kao poznavalac i prijatelj regiona, veoma dobro poznaje i razume probleme.\nŠarec je rekao da je Srbija dobar partner sa kojom ima malo otvorenih pitanja i sa kojom Slovenija ima dobru saradnju na ekonomskom i političkom planu.\nPremijer je kazao i da će Slovenija nastaviti da šalje policiju kao ispomoć u rešavanju migrantske krize ističući da je ta kriza velik problem koji treba rešiti što brže i, kako je rekao, što bliže izvoru.\nGovoreći o pitanju sukcesije bivše SFRJ, Šarec je rekao da postoji slaganje da se stvari ubrzaju, te da će o tome biti reči na zajedničkoj sednici vlada Srbije i Slovenije koja će se održati ove godine.\nBrnabić je zahvalila Sloveniji na podršci Srbiji na putu ka EU i na tome što je zastupnik proširenja.\n"Hvala premijeru i Vladi Slovenije na snažnoj i kontinuiranoj podršci. Nikada nismo imali posebna uslovljavanja od strane Slovenije kada je reč o otvaranju pregovaračkih poglavlja, a imali smo uvek veliku tehničku podršku", rekla je Brnabić.\nNa pitanje da li su razgovarali o Kosovu, Brnabić je rekla da Slovenija ima jasan stav i da Srbija razume njihov stav o priznanju Kosova, ali da je potrebno da i Slovenija razume stav Srbije o Kosovu.\nOna je kazala da su razgovarali o taksama na robu iz Srbije koje ne doprinose stabilnosti u regionu, te navela da se Slovenija slaže da to ne doprinosi stabilnosti.\nBrnabić je od Šareca zatražila i da se posle zajedničke sednice dve vlade kasnije ove godine, pete po redu, održi i privredni forum jer Srbija i Slovenija beleže kontinuirani rast u privrednoj sradnji.\nUkupna spoljnotrgovinska razmena bila je 1,6 milijardi evra i Privredna komora Srbije je otvorila predstavništvo u Ljubljani, prvo takvo u regionu, koje, kako je Brnabić rekla, treba da pomogne u produbljivanju odnosa dve zemlje.\nOna očekuje i rast srpskih investicija u Sloveniji koje trenutno iznose 300 miliona evra.\nBrnabić ne očekuje veći odliv radne snage u Sloveniju\nBrnabić je izjavila i da ratifikovani sporazum, kojim se reguliše zapošljavanje srpskih radnika u Sloveniji, stupa na snagu 1. septembra i da ona ne očekuje veći odliv radne snage.\nOna je na zajedničkoj konferenciji za novinare sa Šarecom rekla da je cilj sporazuma materijalna i pravna sigurnost radnika.\nBrnabić je kazala i da Srbija ne može da reši problem odliva mozgova tako što će da zabrani ljudima da odlaze, ali da je bitno da uslovi budu kontrolisani i da se uradi "sve što je moguće da odliv mozgova postane cirkulacija mozgova".\nŠarec je rekao da Slovenija ima rekordnu zaposlenost i da im nedostaje radna snaga.\nOn je kazao da se protok radnika uvek dešava, posebno u EU, i da je zbog toga bolje da te stvari budu regulisane i da ljudi imaju zaštitu.\nŠarec je o odnosima dve zemlje, ekonomskoj saradnji i evropskim integracijama razgovarao i sa predsednikom Srbije Aleksandrom Vučićem.\nSlovenački premijer je u razgovoru sa Vučićem rekao da Slovenija pruža podršku dijalogu Beograda i Prištine i da Srbija može da računa na podršku u vezi sa proširenjem EU, saopšteno je iz Predsedništva Srbije.\n"Slovenija pruža podršku dijalogu Beograda i Prištine, zato što je interes Slovenije da odnosi u regionu budu dobri", rekao je Šarec.\nFoto: Beta, Video; Beta/MOD\nzajednička sednica vlade\nZa istraživanja i razvoj EU izdvaja sedam puta više od Srbije\nMerkel: Prijem Zapadnog Balkana geostrateški interes EU, ali predstoji dug put\nSubotić (CEP): Polovičan učinak Angele Merkel na evrointegracije Srbije\nSrbija ulaže šest milijardi evra za modernizaciju železnica\nIzjava 12 međunarodnih organizacija i diplomatskih misija povodom beogradske Parade ponosa\nKonvencija o angažovanoj demokratiji: Kroz solidarnost do demokratije na Zapadnom Balkanu\nEvropski pasoš kvalifikacija za izbeglice\nTageblat: Srbija i Mađarska osećaju posledice igranja na kartu kineske vakcine\nAselborn se nada otporu tvrdom stavu Slovenije i Austrije o prijemu izbeglica u EU\nIzdavačka kuća Aksel Špringer kupila portale Politiko i Protokol\nU Severnoj Makedoniji počeo popis stanovništva, prvi posle 19 godina\nEvroposlanici rade na predlogu za pravične minimalne plate u EU\nPrva debata kandidata za kancelara Nemačke prošla bez evropskih tema\nMerkel: Strani radnici su Nemačku učinili jačom, a Nemce otvorenijim


Bosch MSM66150 štapni mikser cena, cene Srbija, prodaja Beograd Novi Sad Niš\nBosch MSM66150 štapni mikser cene\nSnaga 600 W, Dimenzije 393 x 55 x 62 mm, Posuda Da - Bosch štapni mikser MSM 66150 Snaga: 600 W Snažan, tanak štapni mikser Soft Touch ručica sa ergonomskim dizajnom omogućava da bude lak za rukovanje Tih motor sa malo vibracija Dugme za podešavanje brzine - 12 brzina Dodatno turbo dugme za najveću snagu Novi nož sa 4 oštrice za odlične rezultate Mehanizam za izbacivanje omogućava jednostavno uklanjanje noge za mešanje Noga za mešanje i sav dodatni pribor (osim dela sa motorom) prikladni za čišćenje u mašini za pranje sudova Prozirni lončić za mešanje sa skalom za merenje i poklopcom Univerzalna seckalica Metlica za stepanje od nerđajućeg čelika Boja: bela... specifikacija\ncena od 4.990,00 do 8.089,99 din | prodavnica (7)\nEPonuda nije internet prodavnica već Vam omogućava da brzo i lako nađete Bosch MSM66150 štapni mikser po najjeftinijoj ceni. Naš cilj je da kupci budu što bolje informisani o ponudi Bosch mikser MSM66150 štapni na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Bosch Mikseri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch MSM66150 štapni mikser sa PRODAVCEM. EPonuda ne može da garantuje potpunu tačnost specifikacije i slika za Bosch MSM66150 štapni mikser. Pre kupovine, podatke za Bosch mikser MSM66150 štapni proverite na sajtu PROIZVOĐAČA.


Dualno obrazovanje (Ilustracija)\n- Učenici koji završe treći stepen mogu da konkurišu na bilo koji fakultet ukoliko prethodno polože opštu maturu. Pravo na polaganje opšte mature stiču se nakon položenog zavrsnog ispita - rečeno je Tanjugu u Ministarstvu prosvete.\n- Ovo je zaštitna mera da bi pokušali da na tržištu rada budu angažovani. Takođe, ne mogu pristupiti polaganju opšte mature pre svoje generacije koja je završila četvorogodišnje srednje obrazovanje - kažu u Ministarstvu.\nViše zaposlenih, rast ekonomije, razvoj privrede... Koje su sve prednosti DUALNOG OBRAZOVANJA


Trening Informiranje javnosti i odnosi s medijima-USAID/LWCD treninzi - Institut za razvoj mladih KULT\nTrening Informiranje javnosti i odnosi s medijima\nOblast koja se tiče informiranja javnosti i odnosa s medijima podrazumijeva razumijevanje koncepta javnosti, odnosno određivanje ciljnih javnosti za poruku koja se želi prenijeti. Odnosi s medijima podrazumijevaju izgradnju pozitivnih uzajamnih veza sa medijskim subjektima u cilju prenošenja poruke u javnost. Potrebno je razumjeti termin medij, koji predstavlja bilo koje sredstvo za prijenos informacija. U tom slučaju termin mediji podrazumijevaju i nove medije, poput društvenih mreža, ali i štampani poster koji šalje određenu poruku. Važno je razumjeti da izabrane boje, font i drugi grafički elementi na posteru, ili objavi na društvenim mrežama su sastavni dio poruke koja se šalje.\nDatum događaja\t 23/03/2022 12:00\nDatum završetka događaja\t 25/03/2022 13:30\nDatum početka registracije\t 03/03/2022 13:00\nRok za registraciju\t 16/03/2022 10:00


„Sastanci sa Dodikom su postali frustrirajući za američku ambasadu“\n„Sastanci sa Dodikom su postali frustrirajući za američku ambasadu“\nAmbasador Sjedinjenih Američkih Država u Bosni i Hercegovini Patrick S. Moon, potvrdio je da se danas tokom posete Banjaluci neće sastati s predsedinkom Republike Srpske Miloradom Dodikom, jer su ti sastanci, kako je rekao, postali frustrirajući, jer Dodik jedno kaže danas, a nakon toga nešto sasvim drugo.\n„Imali smo jako puno sastanka s predsednikom Dodikom u prošlosti. Iskreno govoreći malo je frustrirajuće. On vam kaže jednu stvar na sastancima, a dva dana kasnije kaže nešto sasvim drugačije“, kazao je Moon u izjavi.\nOn kaže da se nada to ne znači i da Dodik više nije prihvatljiv sagovornik za Američku amabasadu.\nMoon ističe da Američka ambasada ima mnogo interakcije s SNSD-om i zainteresirani su da vlast ovdje funkcioniše na način da se zadovoljavaju potrebe građana.\n„SAD imaju jako puno aktivnosti širom RS , dobrih prijatelja i izgrađenih odnosa i nastavit ćemo raditi u najboljem interesu svih građana i mi ćemo nastaviti raditi taj posao“, kazao je američki ambasador.\nPonovio je da američku ambasadu interesuju konkretne stvari, kako će funkcionisati Vlada RS, koje će aktivnosti preduzimati, kako će rešavati problem.


Analiza položaja i potreba mladih Općine Novo Sarajevo - Institut za razvoj mladih KULT\nAnaliza položaja i potreba mladih Općine Novo Sarajevo\nInstitut za razvoj mladih KULT u saradnji sa OpćinomNovo Sarajevo radio je istraživanje o položaju i potrebama mladih, a u svrhu kreiranja Strategije prema mladima Općine Novo Sarajevo za period 2022.-2027.\nOpćina Novo Sarajevo uložila je poseban napor u procesu pokretanja i izrade Strategije s ciljem poboljšanja položaja mladih na području ove općine. Pored Instituta za razvoj mladih KULT i Općine, u procesu izrade Strategije učestvovali su Koordinaciono tijelo i radne grupe sastavljene od predstavnika Općinskih službi i drugih institucija, kao i predstavnici Vijeća mladih Općine Novo Sarajevo.\nIz istraživanja položaja i potreba mladih koje je proveo Institut za razvoj mladih KULT, a koja je sastavni dio Strategije prema mladima, izdvaja se nekoliko zanimljivih podataka. Postotak mladih iz istraživanja koji žele pokrenuti svoj biznis, ali nemaju mogućnosti za to je 37,4%. Istraživanje je pokazalo da 57,1% mladih radi ili djelimično radi u struci za koju se školovalo. S druge strane, mladi nisu informirani o općinskim programima za zapošljavanje, gdje je 74,3% mladih odgovorilo da nisu čuli za općinske programe zapošljavanja. Mladi u ovoj općini iskazuju nizak interes za neformalnim obrazovanjem, jer je samo 25,5% mladih pohađalo neki kurs ili obuku. Ova populacija je izrazito optimistična po pitanju svoje budućnosti, što potvrđuje podatak da 40,3% mladih nije zainteresirano za odlazak iz zemlje iz bilo kojeg razloga.\nZa više informacija o položaju i potrebama mladih pogledajte Analizu položaja i potreba mladih Općine Novo Sarajevo.\nStrategija prema mladima je dokument institucija vlasti sa programskim pristupom prema mladima što uključuje definirane probleme i potrebe mladih, strateške pravce djelovanja te ciljeve i mjere za realizaciju strategije. Strategija prema mladima Općine Novo Sarajevo sadrži oblasti od interesa za mlade kao što su zapošljavanje i samozapošljavanje mladih, zdravstvena zaštita mladih, socijalna briga prema mladima, kultura i sport, aktivizam te sigurnosti mladih.


Stari grad u projektu Erasmus plus (VIDEO) – ZoomUe\nStari grad u projektu Erasmus plus (VIDEO)\nby Vesna Đurović · Published 21 септембра, 2021 · Updated 21 септембра, 2021\nUŽICE- U Gradskoj kući upriličen je prijem za predstavnike osnovnih škola iz Slovenije i Litvanije koji zajedno sa užičkom OŠ „Stari grad“ učestvuju u međunarodnom projektu Erasmus plus „Promovisanje razvoja ličnog znanja i kreiranje održivog životnog stila“.\nGradonačelnica Užica Jelena Raković Radivojević istakla je da užičke škole učestvuju u sve više međunarodnih projekata kroz koje razmenjuju sa svojim kolegama iskustva i znanja.\nErazmus plus je jedan od najvećih programa EU koji finansira projekte mobilnosti i saradnje u oblasti obrazovanja, obuka mladih i sporta.\nOpšti cilj programa Erasmus plus je da, kroz celoživotno učenje, podrži obrazovni, profesionalni i lični razvoj ljudi u oblasti obrazovanja, obuka, omladine i sporta.\nOvaj projekat u kome učestvuju Srbija,Slovenija i Litvanija započet je 2019.godine ali je zbog epidemije korona virusa njegova realizacija produžena.\nTags: erasmus plusstari grad\nPredsednik Jihai grupe u Srbiji u poseti mališanima u vrtiću na Pori\nNext story Svakodnevno raste broj novozaraženih u Zlatiborskom okrugu\nPrevious story Kreće isplata državne pomoći: Sutra po 5.900 dinara stiže na račune šest grupa građana


Ove zime niko neće ozepsti\nIako je u posljednjih nekoliko mjeseci područjem našeg kantona kružila vijest da ŠPD "Unsko-sanske šume" d.o.o Bosanska Krupa neće moći izvršiti svoje obaveze prema građanima-kupcima ogrjevnog drveta i da će mnogi građani zimu dočekati bez drva, pokazalo se upravo suprotno. ŠPD "Unsko-sanske šume" d.o.o Bosanska Krupa je u skladu sa potpisanim ugovorima i najavama na konferenciji za štampu održanoj početkom oktobra ove godine u potpunosti izvršila svoje obaveze.\nSamu isporuku ogrjevnog drveta koja je otpočela još u aprilu ove godine, pratili su brojni problemi, koji su prevaziđeni zahvaljujući povećanim angažmanom svih zaposlenih. ŠPD "Unsko-sanske šume" d.o.o Bosanska Krupa u 2018. godini isporučilo je ukupno 25.405,2 metara kubnih, odnosno 36.293,15 prostornih metara. Od ove količine Udruženjima penzionera isporučeno je 20.618,50 m3, RVI i porodicama šehida 2.404.50 m3 i sindikatu ŠPD-a 2.383,20 metara kubnih.\nŠPD "Unsko-sanske šume" d.o.o Bosanska Krupa će u skladu sa dodadašnjom praksom, udruženjima penzionera, RVI i porodicama šehida i naredne godine omogućiti kupovinu ogrjevnog drveta na osam jednakih mjesečnih rata.


Vozač koji je cisternom uleteo u grupu demonstranata u Mineapolisu uhapšen je, ali je prebačen u bolnicu sa lakšim povredama, nakon što su ga ljudi koje je pokužao da zgazi izvukli iz vozila i pretukli.\nPolicija okruga Hehpin objavila je na Tviteru fotografiju uhapšenog Bogdana Večirka, koji je, nakon što su mu konstatovane lakše telesne povrede, odveden u policijsku stanicu, a na teret mu se stavlja izazivanje opšte opasnosti.\nPROČITAJTE: HAOS u 140 gradova u SAD: Obračuni demonstranata i policije, gorelo u blizini Bele kuće (VIDEO)\nNa video snimcima objavljenim na društvenim mrežama vidi se kako cisterna punom brzinom uleće u masu demonstranata koji su na mostu na autoputu I-35Nj u Mineapolisu protestovali zbog smrti Afroamerikanca Džordža Flojda.\nPrikazano je kako demonstranti prvo panično beže pred cisternom, a zatim joj, dok usporava, besno pritrčavaju, penju se na nju i otvaraju i vozačeva i suvozačeva vrata.\nOkupljeni su zatim izvukli Verička iz vozila i počeli da ga biju, dok nije prišla policija koja ga je uhapsila.\nPolicija je navela da nema izveštaja da je bilo povređenih među demonstrantima, kojih je u tom trenutku bilo oko 5.000, prenosi CBS njuz.


Prva pokazna vežba: U kakvoj su vezi „slučaj Skripalj“ i teror u Kosovskoj Mitrovici - 27.03.2018, Sputnik Srbija\nIako nema konkretnih dokaza, događaji u Kosovskoj Mitrovici i rastuća antiruska histerija, oličena u aferi „Skripalj“, mogu se dovesti u vezu. Dobri odnosi... 27.03.2018, Sputnik Srbija\nanalize i mišljenja, komentari i analitika, srbija, kosovska mitrovica, marko đurić, ivica dačić, konstantin nikiforov, stevan gajić, jelena guskova, jelena vukoičić, sergej skripalj, ves mičel, nato, afera skripalj, hapšenje marka đurića u kosovskoj mitrovici\n22:31 27.03.2018 (Osveženo: 14:50 30.08.2021)\n© AFP 2022 / STRINGERPolicija tzv. Kosova u Kosovskoj Mitrovici\nIskustvo nas uči da se krize na Balkanu nikada ne dešavaju slučajno, da iza svake postoji scenario odobren negde daleko, kao i da su uzročno-posledično povezane.\nZbog toga, ne ulazeći u teorije zavere, ne možemo da se otmemo utisku da se i događaj u Kosovskoj Mitrovici, kada su kosovski specijalci brutalno upali u zgradu gde su se okupili srpski politički prvaci, prebili ih i uhapsili šefa kancelarije za KiM Vlade Srbije Marka Đurića, „poklopio“ sa određenim krupnim događajima vezanim za odnose u svetu.\nSrbija već dugo trpi pritiske zbog stava o vojnoj neutralnosti, kao i zbog odbijanja da se priključi antiruskoj histeriji, koja, zbog britanskih optužbi da je Rusija umešana u aferu „Skripalj“, poprima sve veće razmere.\nI srpski ministar spoljnih poslova Ivica Dačić potvrdio je da Srbija trpi pritiske sa Zapada da se priključi osudi Rusije, a još od ranije poznat je srpski stav prema sankcijama koje je Zapad nametnuo Rusiji.\nNije li u tom smislu ono što se dogodilo u Kosovskoj Mitrovici neka vrsta pokazne vežbe, koju je Zapad organizovao kako bi pokazao Srbiji ko je gazda na Balkanu? I da tu za Rusiju nema mesta…\nAnalitičar beogradskog Instituta za evropske studije Stevan Gajić ocenjuje da je događaj u Kosovskoj Mitrovici značajan incident. Rukovodstvo kosovskih Albanaca nikada nije samostalno delovalo, ni u slučaju pogroma iz 1999. i 2004, kao ni sada, kaže Gajić.\n27 Mart 2018, 10:37\nPrema njegovom mišljenju, suočavamo se sa prvim posledicama nedavne posete američkog zvaničnika Vesa Mičela, koji je, kaže Gajić, i u Beogradu i u Prištini otvoreno rekao da će SAD podržati prerastanje kosovskih odbrambenih snaga u vojsku Kosova.\n„U tom smislu, i ovo što se dogodilo na Kosovu može da se tumači da je povezano sa slučajem ’Skripalj‘. Ali, u suštini, na Balkanu se vodi jedna vrsta posrednog, ili na engleskom „proksi“ rata između političkog Zapada i Rusije. Što pre Srbija to shvati i što pre shvati na kojoj se strani nalazi, a ne nalazi se sigurno na strani Zapada, ona će tim pre moći da se pripremi za dugačak period koji je već nastupio“, kaže Gajić.\nProfesor međunarodnog prava na Univerzitetu u Kosovskoj Mitrovici Dejan Mirović ne bi sveo vezu događaja u Kosovskoj Mitrovici samo na slučaj „Skripalj“.\nPritisak na Srbiju da dejure prizna nezavisnost Kosova povezan je, prema njegovim rečima, sa pokušajima da se prisustvo Rusije u Srbiji svede na nulu.\n„Mislim da Zapad u ovoj rusofobičnoj histeriji, koja je doživela kulminaciju sa bizarnim slučajem ’Skripalj‘, žuri da otera Ruse iz Srbije i da Kosovo uđe u Ujedinjene nacije. Zašto je to tako, mogu samo da nagađam, verovatno zato što je Rusija sve jača i jača, ali histerija je neverovatna, potpuno neočekivana u takvim razmerama. Iako sam dosta pisao o rusofobiji, ovo je za mene na ivici apsurdnog“, kaže Mirović.\nSlučaj Skripalj i događaj u Kosovskoj Mitrovici mogu da se dovedu u vezu, kaže Jelena Vukoičić sa beogradskog fakulteta političkih nauka, iako se događaj u Kosovskoj Mitrovici ne može isključivo objasniti odbijanjem Srbije da osudi Rusiju i da protera ruske diplomate.\n„Kada znamo, a znamo, da je američki cilj da u potpunosti eliminiše ruski uticaj, onda iz toga proizilazi koliko njima smeta to što jedino Srbija i Republika Srpska, ne samo na Balkanu, nego i u Evropi, održavaju dobre odnose sa Rusijom. Njima je to trn u oku, i svakako bi bili izuzetno srećni da neutrališu uticaj Rusije. Drugim rečima, da u potpunosti promene spoljnu politiku koju vode Srbija i Republika Srpska. Svi pritisci kojima smo neko vreme izloženi, između ostalog, mogu delimično da se objasne i našim odnosom sa Rusijom“, objašnjava Vukoičićeva.\nBrisel obnovio udar na Srbiju: Osudite Rusiju ili...\n27 Mart 2018, 07:02\nVeć je poznato kakva je američka politika prema Kosovu, da je to njihov projekat, da se na Kosovu nalazi velika američka vojna baza, da su iz više razloga odabrali kosovske Albance za svoje glavne saveznike u ovom delu Evrope, tako da incident u Kosovskoj Mitrovici, iza koga ne stoje samo kosovski Albanci, već i Zapad, kaže ona, delimično može da se objasni i američkom nestrpljivošću da Kosovo što pre postane članica Ujedinjenih nacija.\n„Svakako, u čitavu tu slagalicu moramo da uvrstimo i antirusku histeriju, koja je sve intenzivnija i koja poprima ogromne razmere i niko ne zna kako će se završiti. Srbija kao mala i relativno slaba zemlja, koja je okružena NATO državama, a koja želi da zadrži svoju spoljnu politiku i dobre odnose sa Rusijom, u ovom trenutku nalazi se u izuzetno osetljivoj, izuzetno teškoj poziciji i pod ogromnim američkim pritiskom koji je svakako veći nego što bi bio da smo se stavili, zajedno sa svim drugim zemljama u okruženju i Evropi, u potpunosti na stranu Zapada, a protiv naših tradicionalnih saveznika i prijatelja Rusa“, kaže Vukoičićeva.\nDovođenje u vezu afere „Skripalj“ i događaja u Kosovskoj Mitrovici, za Konstantina Nikiforova, direktora Instituta za slavistiku Ruske akademije nauka, zalazi u oblast nagađanja.\n„Teško mi je da ocenim da li je afera ’Skripalj‘ u vezi sa zaoštravanjem situacije na KiM. Mi se bavimo onim što se već desilo, a ne predviđanjima. Kosovo je nemiran region, setimo se samo da je pre nekoliko meseci ubijen Oliver Ivanović. Osim tog ubistva, na Kosovu stalno vri, nažalost. Da li su oni tamo pripremili nekakve kombinacije u smislu — ako se desi ovo, mi ćemo reagovati ovako… To ne znam. Iskreno govoreći, ne mislim da su ova dva slučaja povezana. Jedino što sigurno možemo reći je da na KiM nije stabilno, bez obzira na sve u šta pokušava da nas ubedi međunarodna zajednica poput ’vodi se dijalog‘, ’sve ide u ispravnom smeru‘“, kaže Nikiforov.\nZbog toga što nema podataka, ne može se između afere Skripalj i događaja u Kosovskoj Mitrovici izvući direktna veza, kaže Jelena Guskova, rukovodilac Centra za izučavanje savremene balkanske krize Instituta za slavistiku Ruske akademije nauka.\nMeđutim, situacija u svetu vezana za nametanje sankcija Rusiji i pritiska zbog toga na Srbiju može da poveže ta dva događaja, kaže ona.\n„Srbija je postavljena pred crvenu liniju — priznati nezavisnost Kosova, uvesti sankcije protiv Rusije i stati na široko otvoreni put prema NATO-u. A Rusija se nalazi u takvoj situaciji da bilo koji mali povod može da podigne galamu među evropskim zemljama i proširenje sankcija. U tom smislu, i spoljna politika Rusije i spoljna politika Srbije treba da rade u sopstvenom interesu“, kaže Guskova.\nDošlo je vreme provere, dodaje Guskova, kada će se videti radi li srpska spoljna politika u interesu njenih građana, ali i Srba na KiM.\nhapšenje marka Đurića u Kosovskoj Mitrovici


Ministar sa potpredsednikom EK o sajberbezbenosti - Infobrif\nMinistar sa potpredsednikom EK o sajberbezbenosti\nObjavljeno 1.10.2018. u 14:59\nBRISEL – Ministar Nenad Popović zadužen za inovacije i tehnološi razvoj razgovarao je danas u Briselu s potpredsednikom EK, Andrusom Ansipom, zaduženim za jednistveno digitalno tržište o unapređenju digitalne trgovine u Srbiji, ali i partnerstvu o oblsti sajberbezbednosti i inovacijama.\n”Na Srbiju u EU se gleda sa puno optimizma kada se govori o digitalizaciji i inovacijima”, rekao je Popović i istakao da je sa potpredsednikom EK Andrusom Ansipom razgovarao o jedinstvenom digitalnom tržištu i regulativama koje Srbija treba da ispuni kako bi mnogo više nego danas koristila mogućnosti digitalne trgovine ili onlajn šopinga.\nPopović i Ansip razgovarali su i o sajberbezbednosti što je jedna od najvažnijih tema kako u EU tao i u svetu. U EU danas je počeo tzv ”Mesec sajberbezbednosti” čiji je cilj da se podigne svest građana o sajber pretnjama i načinima kako biti bezbedan u svetu interneta.\nMinistar Nenad Popović kaže da je slučaj sa hakovanjem miliona Fejsbuk naloga samo poslednji u nizu primera zašto je sajberbezbednost važna i u fokusu i Srbije i EU. Na pitanje Tanjuga da li su korisnici Fejsbuka u Srbiji više ili manje zaštićeni od takve vrste incidenata u odnosu na građane EU, Popović kaže da je Srbija isto bezbedna kao i sve zemlje EU jer smo u oblasti sajberbezbednosti na istom nivou.\n”Siguran sam da i Srbija može da doprinese mnogo sajberbezbednosti u budućnosti uz što bolju koordinaciju svojih iskustava sa drugim zemljama. Ovde ne postoje pojedinačni dobri primeri. Ovde mora da se radi zajedno. Mi smo ravnopravni partner u sajber bezbednosti sa inovativnim rešenjima koja mogu da doprinesu bezbednosti cele Evrope”, kaže Popović.\nTokom razgovora sa potpredsednikom Evropske komisije Andrusom Ansipom, ministar Popović je predstavio i sve potencijale koje Srbija ima u inovacijama u novim tehologijama i startap kompanijama, a razgovaralo se i o regionalnoj saradnji i zajedničkom pristupu Srbije i susednih zemlja kada god je reč o digitalizaciji, inovacijama i ekonomskom tržištu.\n”Zajedno možemo da uradimo mnogi više”, ocenio je Popović\nPopović kaže da se početkom sledeće godione očekuje i poseta potpredsednika Evropske komisije Andrusa Ansipa Srbiji.\nMesi bi kao Ronaldo, u Italiju?\nKontrolisali putnike, a onda otkrili falsifikovane pečate svojih kolega


• Bez saobraćaja u Mirnoj do oktobra\nRemont toplovoda zatvara Mirnu ulicu.\nZbog radova na toplovodu u Mirnoj i ulici Avrama Mrazovića biće izmenjen režim saobraćaja od 22. avgusta do 2. oktobra 2018. godine. - U navedenom periodu Mirna ulica će u potpunosti biti zabranjena za saobraćaj, a ulica Avrama Mrazovića od Mirne ulice do pešačke zone. U drugom delu ulice Avrama Mrazovića – od Mirne ulice do Venca vojvode Živojina Mišića, saobraćaj će biti dvosmeran. Investitor radova na rekonstrukciji toplovoda je Javno komunalno preduzeće Energana, vrednost radova iznosi oko 4,5 miliona dinara, a izvođač je Somborelektro doo.\nIzvođač ima obavezu da postavi privremenu saobraćajnu signalizaciju i opremu puta za vreme izvođenja radova, te da preduzme i druge potrebne mere radi bezbednog odvijanja saobraćaja - objavljeno je na zvaničnom gradskom sajtu.\nDom zdravlja Đorđe Lazić za sada nije saopštio hoće li zbog navedenih radova biti promena u radu i funkcionisanju zdravstvenih ustanova u Mirnoj ulici.\nsavamajstor @ Pet, 24.08.2018. 01:05\ndruštvo jkp energana mirna ulica obustava saobraćaja sombor somborelektro ulica avrama mrazovića venac vojvode živojina mišića


Novembar 28, 2021 22:58\n“Tom agresivnom politikom je Milošević doprineo da Kosovo danas više nije u Srbiji, i svi koji su ga podržavali su tome doprineli. Nema smisla da li će danas neko da izda ili preda Kosovo, jer se to dogodilo tada i moramo biti realni”, rekao je Veljanovski i otvorio polemiku na ovu temu.\n“To više nije licemerstvo, to je dvoličnost”, rekla je Smajlović i podsetila da je i u vreme vlasti Vojislava Koštunice, Veton Suroi rekao “da su Srbi dobili Majku Terezu, mi bismo se otcepili”, kao i da se još 1981.godine čula parola “Kosovo republika”.\nPredsednik Vučić se uključio u raspravu konstatujući da je sigurno da mi nismo uvek bili “beli anđeli”, kako je rekao, ali da nema sumnje da je osim secesionističkih republika, za raspad Jugoslavije odgovoran i spoljni faktor, sa zapada, iz različitih razloga i ciljeva.\nUkazao je da kod različitih autora među Albancima sa KiM, postoje naslovi “Samo smo hteli republiku”, “Želeli smo republiku”… i u tim publicističkim radovima se, kaže, vidi postojanost takve politike.\nOn je konstatovao da je Srbija na KiM "sve izgubila" od 1961. do 1991.godine, kada je značajno opao broj Srba koji su živeli na tom prostoru, iznoseći podatak da je 1961.godine na Kosmetu živelo 27,9 odsto Srba, iako nam ni taj popis nije bio naklonjen, a ispod 10 odsto 1991. godine.\n“Sa time bi i Milošević, i svako drugi bio u teškoj situaciji... Ali, kod nas je postojao taj mitski odnos, a kod Albanaca želja da suprotno međunarodnom pravu, uz podršku moćnika tu nezavisnost dobiju”, rekao je Vučić.\nPredsednik je ukazao da ni danas zapadne zemlje ne mogu da objasne zašsto su dali nezavisnost Kosovu i da to ne mogu da objasne oni koji ih gledaju kao nezavisne, dok Albanci ne mogu da objasne kako su nezavisni, jer nemaju nezavisnost u svim prerogativima.\n“A, mi smo pod pritiskom da nezavisnost priznamo, a prilično su nam vezane ruke od 1999.godine, posebno od 2008.godine jer nemamo direktni suverenitet na KiM, ali dobro znamo sa kakvim se problemima oni suočavaju… Imamo naš Ustav i znamo da nije baš sve kao što oni predstaljaju”, rekao je Vučić.\nPodsetio je da je i danas, pred predsednikom Slovenije Borutom Pahorom, ponovi oda nijedna instanca na nivou EU, nije reagovala na Kurtijevu izjavu o ujedinjenju sa Albanijom, čak ni kada je Srbija tražila reakciju.\nSa druge strane, kaže da je neko rekao, što neće reći, o ujedinjenu Srbije i Republike Srpske, EU bi reagovala “u roku od odmah” i objasnili i da su u Srbiji “ljudi prošlosti, teret Balkana, koji unose krizu”.\n“Potpuno sam uveren da ne treba da priznamo nezavisnost Kosova, i takvu politiku vodimo. I kao slobodan čovek mislim da to ne treba da uradimo, već treba da se borimo, koliko je moguće, politički, da čuvamo mir, da idemo napred, da imamo pravo da kažemo ovo što danas kažemo. Da obeležavamo stradanje Srba pošutujući sve druge žrtve, da ne razmišljamo da li ćemo da se zamerimo Milanoviću, Plenkoviću kad obeležvamo ''Oluju'', kao što su se Tadić, Jeremić govoril da će se naljutiti Josipović i Hrvati”, rekao je Vučić.\nU raspravu se ponovo uključio Veljanovski negirajući ulogu stranog faktora u razbijanju Jugoslavije, uz apostrofiranje skupa na Gazimestanu i Miloševićevog govora, prokomentarisao da nije strani faktor ukinuo autonomiju Vojvodini i KiM, organizovao jogurt revoluciju u Vojvodini, stvorio memorandum SANU...da je pre Oluje je bila balvan revolucija u Kninskoj krajni i da je tamo mimo ustava napravljena Srpska krajina.\n"Strani faktor je učestovao u razaranu srpskog nacionalnog bića već od druge polovine sezdesetih godina, u ustavnim amandm 71. i konfederal ustavu 74. odakle je krenulo", odgovorio je predsednik Vučić , uz podsećanje da Srbi i posle Drugog svetskog rata, uprkos činjenici da ih je u Hrvatskoj bilo vise od 20 odsto, nisu mogli da dobiju pokrajinu.\nSrbi su, rekao je, samo želeli da ostanu u zemlji u kojoj su ziveli, a to je bila SFRJ. Srbi su hteli da ostanu svoj na svome, a neki drugi su secesijom hteli da izađu iz te zemlje koja je bila priznata međunar pravni subjekt, a to su podrzale Nemacka i druge zapadne zemlje.\nPodsetio je da se desila se i 41. i rekao kako u Beogradu nema jasenovačke ulice, i kako Srbi nisu smeli da pisnu nit ida kažu bilo šta, zarad jugoslovenstva i da se ne pitaju ništa da se ne bi neko naljutio na njih.


Milinković: ''Sad još da pametno iskoristimo pauzu...'' - Sportske.net\nMilinković: ''Sad još da pametno iskoristimo pauzu...''\nFudbaleri OFK Beograda četvrtom uzastopnom pobedom završili jesenji deo sezone, trener Milinković im čestitao na novom uspehu i izrazio nadu da će se uspešni niz nastaviti i na proleće.\nObe ekipe su želele pobedu, ali je OFK bio bolji i mogao je da pobedi i ubedljivije nego 2:0. Petar Grbić je doveo goste u vodjstvo u 20. minutu. Posle svog karakterističnog prodora po levoj strani postigao je pravi evro-gol, pogodivši suprotan ugao sa ivice šesnaesterca.\nBSK je imao jednu dobru priliku do kraja poluvremena, a OFK je imao izgledne šanse preko Grbića, Nemanje Nikolića i Ivice Jovanovića.\nGosti su poveli sa 2:0 u 53. minutu, kada je Dragan Bogavac iskoristio grešku odbrane BSK-a, izašao sam pred golmana i rutinski ga savladao. OFK nije prestao da napada uprkos vodjstvu i do kraja se uglavnom igralo na poluvremenu tima iz Borče.\nTrener OFK Beograda Zoran Milinković bio je zadovoljan serijom pobeda, kao i da će se njegov tim truditi da pametno iskoristiti pauzu.\n"Bila je ovo zanimljiva utakmica, sa mnogo prilika, pošto su obe ekipe išle na pobedu. Gol nam je doneo stabilnost, tako da smo mogli da postignemo još jedan i stvaramo šanse. Čestitam igračima na lepoj seriji, a želimo i finale kupa. Na redu je da pametno iskoristimo pauzu", rekao je Milinković.\nTrener Borče Goran Milojević složio se sa kolegom da je prvi gol na utakmici bio odlučujući.\n"Opet smo primili gol iz naših grešaka. To je verovatno bio prelomni trenutak meča, pošto je teško igrati protiv tima kao što je OFK Beograd. Nismo posle toga uspeli da se vratimo u meč", rekao je Milojević.


"Brinut ćemo o Bošnjacima u RS-u" - Kozarac.ba\nStranka demokratske akcije (SDA) na današnjoj konferenciji za novinare te predizbornom skupu u Banjoj Luci predstavila je kandidate sa izbornih lista.\n“SDA brine i brinut će o Bošnjacima u Republici Srpskoj. Zalagat ćemo se za povratak prognanih i raseljenih osoba, jer jedino tako možemo reintegrirati mirnu, stabilnu i demokratsku BiH,” naglasio je predsjednik SDA Sulejman Tihić.\nZa SDA je značajan procenat vlasti na državnom nivou koji se bira iz RS-a. Istaknuto je da je SDA jedina stranka koja je svoja dva potpredsjednika, Sadika Ahmetovića i Adila Osmanovića, kandidirala za Predstavnički dom Parlamenta BiH iz izbornih jedinica u Republici Srpskoj.\n“Sporazum o reformi policije koji su potpisali Milorad Dodik i Haris Silajdžić negativno je uticao na povratak Bošnjaka u RS. Povratak je u posljednje četiri godine zamro, a policija RS-a pokazala je da nije u službi svih građana BiH”, rekao je Ševket Hafizović, kandidat SDA za predsjednika RS-a.\nPoručeno je da je neophodno izvršiti reformu policije koja podrazumijeva jedinstveni sistem sigurnosti na nivou države.


"Otvori vrata, neka Kim vidi": Tramp se hvalio svojom blindiranom "zveri" i dopustio lideru Severne Koreje da zaviri u limuzinu (VIDEO)\nBroj pregleda: 1724\nKao najbizarniji trenutak susreta dvojice lidera, Donalda Trampa i Kim Džong Una u Singapuru, svetski mediji su izdvojili onaj kada je američki predsednik ponudio svom severnokorejskom kolegi da mu pokaže svoju "zver", oklopno vozilo prerušeno u limuzinu.\nTramp je, rema pisanju londonskog Dejli mejla, dozvolio Kimu privilegiju kakvu su imali samo retki državnici da kroz otvorena stražnja vrata posebno dizajniranog "cadillaca" vidi unutrašnjost predsedničkog automobila.\nNoćni izlazak u Singapuru: Opušteni i nasmejani Kim pozirao za selfi i mahao ljudima koji su ga u stopu pratili (FOTO) (VIDEO)\nTo se, prema izveštajima medija, dogodilo tokom druženja dvojice predsednika u šetnji oko hotela Kapela, nakon radnog ručka, kada je Tramp poveo Kim Džong Una da mu pokaže svoju "zver" kako od milja naziva robusno blindirano predsedničko vozilo vredno 1,6 miliona dolara.\nDejli mejl piše da je Tramp sa očitom namerom da impresionira svog kolegu, inače lidera jedne od, kako se navodi, najizolovanije i najsiromašnije države.\nNa fotografijama se može videti da je Kim bacio pogled na vozilo, a po izrazu lica se nije moglo zaključiti da je bio preterano oduševljen.\nTrampova "zver" dizajnirana je tako da može da preživi i hemijski napad, a putuje svuga gde ide i predsednik Amerike.\nVideo: Da li će ovo rukovanje promeniti svet?\nPrethodni članakRodman se rasplakao dok je pričao o Kimu i Trampu: Ovo je veliki dan, znao sam da će se stvari promeniti (FOTO) (VIDEO)"\nSledeći članakNoćni izlazak u Singapuru: Opušteni i nasmejani Kim pozirao za selfi i mahao ljudima koji su ga u stopu pratili (FOTO) (VIDEO)


Dadajev: Primorali su me da priznam ubistvo Njemcova\nRuske novinske agencije danas su prenele izjavu Dadajeva koji je rekao\nsudu da je otet, tučen i nateran da prizna ubistvo.\n"Oteli su me nepoznati muškarci 5. marta. Ne znam gde su me držali, ali zvanično hapšenje u Istražnom komitetu nije se desilo do 7. marta", rekao je Dadajev. On je naveo da mu je pre nego što je uhapšen rečeno "šta i\nkako da kaže".\nNa sudskom saslušanju u martu, Dadajev nije priznao krivicu u sudnici, a kasnije je povukao priznanje koje je dao istražiteljima, dok su još aktivisti za ljudska prava, koji su prošlog meseca posetili Dadajeva u zatvoru, govorili o tragovima torture na njegovom telu.\nSvih pet osumnjičenih su iz Čečenije i drugih delova nestabilnog Severnog Kavkaza. Dadajev je bio policajac u čečenskim policijskim snagama.\nMnogi od saveznika i kolega Njemcova sumnjaju u teoriju da su ga ubili Čečeni, smatrajući da bi njegovo ubistvo u oštro obezbeđivanoj zoni nedaleko od Kremlja bilo nemoguće bez umešanosti zvaničnih organa.


"Odsustvo politike": Lazanski poručuje da Beograd nikada neće uvoditi sankcije Rusiji | BL Portal\n“Odsustvo politike”: Lazanski poručuje da Beograd nikada neće uvoditi sankcije Rusiji\n4. Maja 2021. 20:59\nAmbasador Srbije u Rusiji Miroslav Lazanski rekao je da Beograd nikada neće uvoditi sankcije Moskvi, te da Srbija ove godine očekuje posjetu ruskog predsjednika Vladimira Putina.\nLazanski je pojasnio da Srbija nikada neće uvoditi sankcije Rusiji, jer smatra da sankcije nisu ozbiljna politika već odsustvo politike.\nPovodom najava posjete Putina Srbija tokom ove godine, Lazanski je istakao da je dogovor o tome postignut na najvišem nivou, a povezano je sa svečanim otvaranjem Hrama Svetog Save, u čijoj su izgradnji učestvovali i pomagali kako Rusija, tako i Ruska pravoslavna crkva.\nŠto se tiče optimalnih rokova pristupanja Srbije EU, Lazanski je rekao da se Beograd nadao da bi, u skladu sa ranijim obećanjima Brisela, zemlja mogla da postane članica EU oko 2025. godine, ali da su sada ti rokovi očigledno pomjereni jer se Unija bavi svojim problemima.\nLazanski je za list “Izvestija” rekao i da se s jedne strane ne zna šta će biti sa EU za tri-četiri godine, a s druge, se očekuje da će Brisel i Moskva naći zajednički jezik i da će, do trenutka kada Srbija postane punopravni član, EU ublažiti odnose sa Rusijom i da će sankcije biti ukinute, prenio je “Sputnjik”.\nTags: Beograd, Lazanski, Rusija, sankcije\nNata “gori”: Pjevačica pokazala tijelo u mini kupaćem i tetovažu posvećenu bivšem FOTO\nAtrakcija od koje vas hvata jeza: Upoznajte nesvakidašnju kuću – “od kostiju”


10/07/2018 | podunavlje.info\nUhapšen zbog gajenja marihuane u ormanu\nKOVIN, 10. jul 2018 – D.R. (1982) iz Kovina uhapšen je nakon što je policija prilikom pretresa njegovog stana, u ormanu improvizovanom za uzgoj biljaka u veštačkim uslovima, pronašla saksiju sa marihuanom, dok su na ručicama ormara pronađene tri grane marihuane ukupne težine oko pola kilograma. On će uz krivičnu prijavu biti priveden Osnovnom javnom tužilaštvu u Smederevu. I ovo…\ngajenje marihuane, MUP, Osnovno javno tužilaštvo u Smederevu, uhapšenLeave a comment\nKupon za McDonald’s za prvih 100 dobrovoljnih davalaca\nVELIKA PLANA, 10 jul 2018 – Crveni krst Velike Plane, u saradnji sa Institutom za transfuziju krvi Srbije, organizuje ove srede akciju dobrovoljnog davanja krvi, od 10 do 16 časova u holu bioskopa Centra za kulturu „Masuka“ u Velikoj Plani. Planjanski Crveni krst poziva sugrađane da podrže akciju i iskažu humanost, a kao mali znak pažnje prvih sto dobrovoljnih davalaca…\nAkcija dobrovoljnog davanja krvi, Centar za kulturu Masuka, Crveni krstLeave a comment\nI pretposlednja predstava „Teatra u tvrđavi“ u zatvorenom\nSMEDEREVO, 10. jul 2018 – Loši vremenski uslovi učinili su da ovogodišnji „Teatar u tvrđavi“ umesto tamo gde mu ime kaže bude u Velikoj dvorani smederevskog Centra za kulturu. I predstava „I svaki put kao da je prvi“, Kruševačkog pozorišta, koja je večeras na programu, biće izvedena u tom prostoru, saopšteno je danas. Predstava počinje u 21 sat. Festival, koji…\n„I svaki put kao da je prvi“, Kruševačko pozorište, Teatar u tvrđavLeave a comment


MARKO ČADEŽ: Podržimo velike da bismo sačuvali i male | Novosti.RS\n- Ako ne bude bilo mera kojima ćemo sada pomoći velikim preduzećima, ako ne postoji tržište, ako ne podstičemo tražnju, ako im ne pomognemo da dođu do novih poslova u zemlji i svetu, ni mali kao njihovi dobavljači, deo njihovog lanca i sistema, neće preživeti - ocenio je Čadež prilikom današnje posete kompaniji „Zlatiborac“\n- Moramo im pomoći ciljanim merama koje će im olakšati poslovanje i u zemlji i inostranstvu, podsticati tražnju, otklanjati prepreke za nastavak izvoza na već osvojenim tržištima i otvarati vrata novih, pomoći im organizovati digitalne susrete sa partnerima iz sveta, u situaciji kada su sajmovi otkazani i mogućnosti za direktnu komunikaciju privrednika ograničene - smatra predsednik PKS.\nČadež je najavio skore razgovore, već sledeće nedelje, sa Crnom Gorom, koja jedina u regionu još drži blokadu na uvoz mesnih proizvoda iako je afrička kuga odjavljena i sa Kosovom oko rešavanja starog problema usklađivanja veterinarskih sertifikata za meso i mesne prerađevine.\nPomažući u rešavanju takvih problema velikih kompanija poput „Zlatiborca“ , mi pomažemo celom lancu njihovih dobavljača – od proizvođača sirovina do kreativne industrije koja radi na dizajnu proizvoda, naglasio je predsednik Privredne komore Srbije.\nIzrazio je posebno zadovoljstvo što je kompanija „Zlatiborac“, uprkos svim problemima proteklih i ove godine, od afričke kuge, preko regionalnih barijera do pandemije, u julu i avgustu vratila svoju prodaju na nivo pre korone. I što će biti deo akcije „Stvarano u Srbiji, kandidovati svoje proizvode za žig „Čuvarkuća“ i učestvovati u programu „Moja prava plata“, za koje su zainteresovane sve kompanije sa kojima je u Zlatiborskom okrugu prethodnih dana razgovarao - od „Sirogojna“, „Matisa“, do kompanija iz „Alko grupe“ Miroljuba Aleksića.\nPotvrđujući interesovanje „Zlatiborca“ za učešće u ovim programima koji podstiču domaću proizvodnju i prodaju domaćih proizvoda i novo zapošljavanje, generalni direktor Dušan Knežević posebno je naglasio dosadašnju dobru saradnju sa Privrednom komorom Srbije i podršku koju privreda ima od svoje poslovne asocijacije.\n- Privredna komora Srbije, od dolaska gospodina Čadeža na njeno čelo, postala jaka potpora privrednicima i baveći se punim kapacitetom svojim poslom izrasla je u efikasan servis i veliku podršku kompanijama pojedinačno i privredi u celini - rekao je Knežević. Podsetio je posebno na pomoć tokom pandemije - od dnevnih informacija, preko rešavanja problema u tekućem poslovanju, podrške realizaciji izvoznih poslova do angažovanja u uspostavljanju zelenih koridora.\n- Uz podšrku komore, sopstvenim snagama, reorganizacijom i prilagođavanjem novonastalim uslovima, posebno u proizvodnom procesu, uspeli smo da sačuvamo zdravlje naših zaposlenih, da sačuvamo radna mesta, kao i da obezbedimo kontinuirano i kvalitetno snabdevanje naših potrošača i kupaca u zemlji i regionu -naglasio je Knežević.\nMarko Čadež PKS Privredna komora Srbije Dušan Knežević Zlatiborac


Naslovnica Sjeverni Sandžak Novi Pazar Skupština o budžetu, grijanju i kadrovskim promjenama\nSkupština Novog Pazara razmatraće danas drugi rebalans budžeta za ovu godinu, predlog budžeta za sledeću, zahtev JKP “Gradska toplana” za povećanje cene grejanja, ali i promeni na čelu tog preduzeća.\nDrugom promenom budžeta Novog Pazara za ovu godinu predviđeni su prihodi od skoro 2,9 milijardi dinara, što je za oko 92 miliona dinara više nego što je planirano, uz suficit od 64 miliona dinara.\nPredlogom budžeta za sledeću godinu, predviđeno je da se u gradsku kasu tokom 2019. godine slije nešto više od 2,6 milijardi dinara. Planirani rashodi iznose preko 2,5 milijarde dinara, uz suficit od 60 miliona dinara.\nPred odbornicima će se naći i zahtev “Gradske toplane”, uz saglasnost Gradskog veća, da cena grejanja stambenog prostora poskupi sa 102 na 109 dinara po kvadratnom metru.\nOsim toga, lokalni parlament će odlučivati i o smeni vršioca dužnosti direktora tog javnog preduzeća Dejana Nićiforovića. Na njegovo mesto predložen je šef pravne službe “Gradska čistoće” Vladimir Marinković.\nNa dnevnom redu se nalaze i smene i ponovna imenovanja vršioca dužnosti direktora “Parkin servisa” Armina Mehovića, Zavoda za urbanizam Suata Ljajića i Doma zdravlja Ervina Ćorovića.\nSkupština Novog Pazara raspravljaće i o odgovornosti lokalne samouprave za požar u zgradi “Bor”, plaćanju troškova lečenja Ćamilu Jukoviću i davanju saglasnosti za asfaltiranje ulica, a za šta je JP “Putevi Srbije”, po tvrdnjama odbornika opozicione Stranke pravde i pomirenja, obezbedilo sredstva.\nZasedanje lokalnog parlamenta posmatraju i predstavnici kancelarije OEBS-a u Novom Pazaru.


Izvor: SrbijaDanas.com, 23.Avg.2019, 19:47\nIdealno predjelo ili užina.\nprojino >> Pročitaj celu vest na sajtu SrbijaDanas.com << brašno pomešano sa malo belog brašna\nTikvice isecite na kolutove, posolite i ostavite da se ocede. 2/3 projinog brašna pomešati sa 1/3 belog brašna i tikvice uvaljajte u mešavinu, a zatim i u jaja. Pržite ih na ulju sa obe strane dok ne porumene. Kada su pržene ostavite ih malo na ubrusu da upije suvišnu masnoću.\n23.Avg.2019: Moda, ženski kutak


Obuka iz oblasti mjernih sistema – Zavod za metrologiju Crne Gore\nObuka iz oblasti mjernih sistema\nHome/Novosti/Obuka iz oblasti mjernih sistema\nU Zavodu za metrologiju 12. oktobra 2021. održana je online obuka na temu mjernih sistema za neprekidno i dinamičko mjerenje količine tečnosti različitih od vode (MI-005). Obuka je organizovana u sklopu bilateralne saradnje sa Uradom za meroslovje (MIRS) iz Slovenije, a obuku je vodio ekspert Urada Gašper Vindišar.\nPredavanju su prisustvovali zamjenik direktorice i rukovodilac Sektora za ovjeravanje mjerila Zoran Ćetković, kao i službenici Sektora za ovjeravanje mjerila Tomo Božović, Vladan Jestrović i Miloš Mujović.\nTokom obuke predstavljene su sve vrste mjernih sistema za neprekidno i dinamičko mjerenje količine tečnosti različitih od vode, kao sto su mjerni sistemi na auto cisternama, stacionarnim mjernim sistemima i spravama za mjerenje goriva.\nNa obuci je više riječi bilo o dokumentima koji se koriste u radu i pripremi uputstava i procedura iz navedene oblasti: MID Direktivi „2014/32/EU Measuring Instruments Directive“, preporukama Međunarodne organizacije za zakonsku metrologiju OIML R 117-1,2,3, kao i vodiču Evropske kooperacije u zakonskoj metrologiji WELMEC.\nIstaknuto je da se sa posebnom pažnjom moraju ovjeravati mjerni sistemi za neprekidno i dinamičko mjerenje količine tečnosti različitih od vode upotrebom softver elektronike (Welmec 7.2), kao i da se primjenjuje mjerenje minimalne količine i sistematsko iskorišćavanje GDG (MID Direktiva 2014/32/EU).


Zvaničnici Stejt departmenta i Ministarstva finansija svedočiće pred Spoljnopolitičkom komitetom Donjeg doma Kongresa o pritiscima protiv severnokorejskog razvoja oružja, nakon što je Savet bezbednosti UN uveo najnovije sankcije Pjongjangu.\nPomoćnik američkog ministra za borbu protiv finansiranja terorista Maršal Bilingsli pozdravio je podršku Kine i Rusije rezoluciji UN, ali je istakao da obe zemlje "moraju učiniti više" u primeni sankcija.\nSavet bezbednosti UN jednoglasno je usvojio rezoluciju o novim sankcijama Severnoj Koreji zbog šestog i najsnažnijeg nuklearnog testa. Rezolucija je nešto blaža i ne obuhvata zamrzavanje imovine severnokorejske vlade i lidera Kim Džong Una kao što su to SAD prvobitno tražile.\nNajnovijom rezolucijom se zabranjuje Pjongjangu da u narednih 12 meseci uvozi sirovu naftu, ali ne i sve oblike prirodnog tečnog gasa, dok se uvoz naftnih derivata ograničava na dva miliona barela godišnje. Rezolucijom se takođe zabranjuje izvoz sve tekstilne robe, dok se svim zemljama zabranjuje da izdaju nove radne dozvole za radnike iz Severne Koreje, što su dva ključna izvora čvrste valute za Pjongjang.


Sve komplikovanijom izgleda saradnja SRJ i Tribunala u Hagu, a Tuzilastvo ovog suda ne pokusava da problem saradnje dalje resava sa ovdasnjim vlastima, vec lobira za razne vrste pritisaka na SRJ, koji bi doveli do, za Tribunal, zeljenih rezultata. Florans Artman, portparol Tuzilastva, rekla je nedavno da ovaj deo Tribunala podrzava pritiske i nada se rezultatima, a tuziteljica Del Ponte je izjavila da susret sa predsednikom Kostunicom u SAD (gde su se oboje nalazili u isto vreme) nije smatrala potrebnim, buduci da je bila zadovoljna obecanjima zvanicnog Vasingtona o njihovom pritisku na vlasti u Beogradu. Tribunal smatra proceduru donosenja saveznog zakona za saradnju sa Tribunalom i dalje za »taktiku odlaganja«, insistirajuci da je taj zakon, po medjunarodnom pravu i s obzirom na medjunarodne obaveze SRJ, potpuno nepotreban.\nSa druge strane, jugoslovenske vlasti cine sve da stvari sa ovom saradnjom upravo tako izgledaju. Predsednik Kostunica, iako je posle kontakta sa americkim predsednikom Busom i drugim zvanicnicima administracije u Vasingtonu izjavio (jasnije nego ikad do tada) da je saradnja sa Hagom nuzna kao deo medjunarodno preuzetih obaveza, odmah je zatrazio »reciprocitet« u vodjenju i ubrzavanju istraga o zlocinima nad Srbima u Hrvatskoj i na Kosovu. To su istrage koje Tribunal vec vodi.\nInteresantno je da je Kostunica (koji je vise puta istakao da on licno ne priznaje ovaj sud), postavljao uslove koji se, s obzirom na njegov polozaj i status, mogu videti kao veoma »politicki« i kao mesanje u posao sudstva. Kostunica je nedavno ponovio svoju primedbu da je sud u Hagu »politicka« a ne pravosudna institucija i zato sto je za zlocine optuzen samo ovdasnji, srpski i jugoslovenski, drzavni vrh. Predstavljan javnosti kao eminentni poznavalac prava i nesumnjivi legalista, cudno je da on, praveci jednu ovakvu primedbu, odbacuje princip stepenovanja krivice i odgovornosti, raspolozivost materijalnih dokaza (zbog cega Milosevic jos nije okrivljen za svoju ulogu u zapocinjanju i vodjenju ratova u Hrvatskoj i Bosni), ali i samo »sveto« pravilo za svakog tuzioca i sudiju – pretpostavku nevinosti.\nProblem odnosa sa Tribunalom tu nije apsolviran jer je SNP nagovestio mogucnost da uopste ne podrzi predlog Zakona o saradnji sa HT, prilikom glasanja u Skupstini. Predrag Bulatovic, predsednik ove stranke, kaze da oni nece glasati za zakon koji ce podrazumevati i izrucenje optuzenih Hagu, jer tako zele da zastite crnogorske momke koji su »patriotski« operisali po Dubrovniku i okolini, a posto su oni »patriote« nemoguce je da su pocinili zlocine, tvrdi Bulatovic. Ovo bi, ako do bojkota SNP dodje, zaista bio vrhunac peripetija oko Haga i, verovatno, kraj price o nekakvoj saradnji. Tada bi se saradnja mogla nastaviti jedino po posebnim zeljama optuzenih koji bi, mozda, pozeleli da pobegnu od »nase« pravde koja bi postojala jos samo kao ukras plemenskih i partijskih lidera.


Otkazana "Parada ponosa"!\n30.9.11 | Beograd Gay parada Parada Ponosa | 1 коментара »\nPolicija razmišlja o zabranjivanju „Parade ponosa“, kao što je već učinila s drugim skupovima koji su takođe bili najavljivani za nedelju!\nNaime, povećani bezbednosni rizici usled događaja koji su se desili poslednjih dana, kao i velika socijalna kriza, mogli bi da prelome u korist zabrane. Organizatori „Parade ponosa“, s druge strane, apsolutno ne razmatraju opciju i ne žele da odlože taj skup. Procene bezbednosti za ovu godinu govore da bi u slučaju održavanja „Prajda“ bezbednosni rizik bio uvećan i do 50 odsto u odnosu na prošlu godinu.\nNaime, zbog povećanog rizika postoji realna mogućnost da „Parada ponosa“ bude otkazana, a organizator će o tome biti pismeno obavešten najkasnije 12 sati pre termina za koji je zakazan početak skupa, odnosno u subotu uveče. Bezbednosni rizik je za poslednja dva do tri dana drastično uvećan, prvenstveno zbog dešavanja na Kosovu.\n- Situacija na administrativnim prelazima, socijalne tenzije, ali i informacije koje dobijamo od kolega iz inostranstva, ukazuju na to da bi u nedelju moglo da dođe do velikih nemira na ulicama Beograda, demoliranja grada, pa i najozbiljnijeg ugrožavanja života učesnika, građana i policajaca. Prema našim bezbednosnim procenama, taj rizik je u odnosu na prošlogodišnju paradu povećan za 30 do 50 odsto. Pratimo razvoj događaja i u zavisnosti od situacije obavestićemo organizatore skupa najkasnije 12 sati pre održavanja da li će policija zabraniti taj događaj ili neće. U ovom trenutku, sve procene govore da nije pametno da „Parada ponosa“ bude održana - rekao je za „Alo!“ izvor iz vrha MUP-a Srbije. Goran Miletić iz organizacije „Parade ponosa“ kaže da oni od MUP-a do sada nisu dobili nikakvu informaciju tog tipa, ali da bez obzira na sve ne nameravaju da otkažu skup. Naime, na naše pitanje kako će reagovati ukoliko od policije dobiju preporuku da zbog bezbednosti odlože skup, on je rekao da tu opciju ne razmatraju.\n- Nama te podatke do sada niko nije saopštio... Ali, što se nas tiče, otkazivanja „Prajda“ s naše strane neće biti - izričit je Miletić. Cvetković: Odluka policije Posle nekoliko poziva ministra policije Ivice Dačića da se vlada oglasi povodom održavanja „Prajda“, juče je prvi put o tome progovorio i premijer Mirko Cvetković, ali prebacujući odluku o svemu u ruke policije.\n- To pitanje je za policiju i oni će imati svoj stav o tome. Stav Vlade Srbije kao celine jeste da nije sporno da Ustav mora da se poštuje i da podržavamo različitost. Drugo je pitanje da li će bezbednosna procena pokazati da li je rizično ili ne, pa će u skladu sa tim biti doneta odluka - rekao je Cvetković odgovarajući na pitanja poslanika u Skupštini Srbije. I gradonačelnik Beograda Dragan Đilas pozvao je juče organizatore svih okupljanja zakazanih u dane vikenda da odustanu od tih skupova jer ona „komplikuju ionako složenu situaciju“.\nMilankinho // 30 септембар, 2011\nu nedelju je finale Evropskog prvenstva u odbojci tako da bi bilo korisno da se parada odloži jer će u gradu biti dosta stranaca


UZNEMIRUJUĆE FOTOGRAFIJE! Pojačana kontrola policije: alkotest obavezan, pojas i na zadnjem sedištu... - Ozon Media\nSremska Mitrovica – U poslednjih sedam dana aprila meseca u Sremu su se dogodile tri saobraćajne nesreće u kojima je život izgubilo čak šest lica. Tri osobe su poginule na području opštine Ruma, a isto toliko i na području Stare Pazove i to vozač i suvozač u automobilu i jedan biciklista.\nPored toga dogodile su se dve nesreća na području Pećinaca u kojima su dvojica motorista zadobila teške telesne povrede, kao i jedna nezgoda u Inđiji u kojoj je devojka zadobila, takođe teške telesne povrede opasne po život.\nVeliki broj nesreća sa tragičnim ishodom se prethodnih dana desio ne samo na prostoru Srema, nego i na prostoru čitave Republike Srbije, pa s tim u vezi nadleži najavljuju veliku preventivnu medijsku kampanju, ali i pojačane kontrole u narednom periodu.\nNešto više o tim merama rekao je načelnik Odeljenja saobraćajne policije u Policijskoj upravi u Sremskoj Mitrovici Vladimir Roljić. On je na samom početku danas održane konferencije za medije istakao da statistički podaci o broju nesreća u prva četiri meseca ove godine govore da se za čak 13% njihov broj smanjio u odnosu na isti period 2018. godine, ali da nedavni događaji ipak šalju veliku opomenu svim vozačiima, a vrlo jasan znak pripadnicima saobraćajne policije da pojačaju sve mere iz svoje nadležnosti.\nZajedničko za većinu nesreća koje su se nedavno desile u Sremu, prema rečima Roljića, jeste vožnja noću i činjenica da su ih mahom uzrokovali vozači pod uticajem alkohola.\n“Zbog velikog broja nezgoda odlučili smo da pored naših represivnih aktivnosti pokušamo i preko medija da dopremo do svih učesnika u saobraćaju, da im pokažemo, ukažemo, objasnimo šta se to događa na putevima u Sremu, kakve opasnosti postoje, na čega treba da obrate posebnu. Analizom koju smo sproveli došli smo do zaključka da od svih faktora bezbednosti saobraćaja, a to su čovek, vozilo, put i okruženje najveći problem je nažalost čovek, sve se vrti i sve zavisi od njega. Kod čoveka opet najveći problem su stavovi, negativni stavovi o potrebi poštovanja saobraćajnih propisa o bezbednosti, iz tih stavova dalje proizilaze negativna ponašanja – saobraćani prekršaji i nesreće izazvane istim. Veliki broj ljudi ima pogrešno izgrađene stavove o tome da je normalno i da je običaj popiti “čašicu” kada god je prilika, bilo lepa ili ružna, da je red da se popije, da je biti mlad i ne vezati pojas biti “in”, da je bezbedno provozati se biciklom noću bez svetla, da je u redu kroz naselje voziti i preko dozvoljenih 50 km/h, da pojas odmaže, a ne spašava i tako dalje. Iz takvih stavova ljudi čine prekršaje, ne koriste pojas, voze pod uticajem alkohola, voze brže od dozvoljenog, prolaze na crveno svetlo na semaforu i sve to rezultuje saobraćajnim nezgodama. Iz njih nastupaju razne posledice, od najbezazlenijih kao što je materijalnih šteta, manjih i većih razmera, preko lakih i teških povreda, invaliditeti, radne nesposobnosti, traume za ceo život, pa sve do smrti, porodičnih tragedija”, priča Roljić.\nOn dodaje da je saobraćajna policija samo jedan deo činilaca bezbednosti saobraćaja u državi i da će preuzimati ono što je u njenoj nadležnosti, a to je kontrola u regulisanju saobraćaja.\n“Mi smo ove godine za prva četiri meseca sankcionisali blizu 15.000 saobraćajnih prekršaja, a samo u zadnjih 7 dana aprila meseca napisano je 150 kazni za vožnju pod uticajem alkohola, 25 lica je zadržano na trežnjenju, što je veliki broj i govori nam da moramo da pojačamo represivne mere”, rekao je načelnik.\nRoljić je najavio da će bez obzira na doba dana svaki vozač koji bude zaustavljen u narednom periodu biti i alkotestiran, kao i da će se kontrola brzine kretanja vršiti kako tokom dana, tako i tokom noći sa devet radarskih uređaja.\nProcenat vezivanja sigurnosnog pojasa kod vozača i suvozača u Sremskom okrugu iznosi 90%, ali je zato prosek putnika koji se vežu na zadnjem sedištu 15%, te će se vršiti pojačana kontrola i ovog prekršaja.\n“Pored alkohola, pojasa i brzine, kontrolisaćemo pojačano i dve ranjive kategorije učesnika u saobraćaju koji su posebno karakteristični za našu Policijsku upravu, a to su pešaci i biciklisti. Mi smo Uprava sa najvećim brojem stradanja biciklista u saobraćaju, prošle godine poginulo je sedam biciklista, najviše u Srbiji. Imamo veliki broj biciklista, mali broj biciklističkih staza i često dolazi do konflikata između teških teretnih vozila, putničkih automobila s jedne i biciklista sa druge strane. Takođe, čest uzrok nesreća u kojima učestvuju biciklisti jeste njihova neosvetljenost”, objašnjava dalje načelnik.\nProšle godine 12 pešaka je izgubilo život na sremskim putevima, od toga čak njih 11 je stradalo tokom noći, to su uglavnom starija lica koja se kreću noću ili u ranim jutarnjim satima putem van naselja.\n“Želeo bih da podestim i pešake da su u obavezi da koriste svetlo obojeni prsluk, kazna za one koji to ne čine iznosi 3.000 dinara”, nastavlja Roljić i kratko dodaje da je i upotreba mobilnih telefona tokom vožnje takođe sve češći prekršaj koji vozači čine.\n“Pored represije i prevencija je nešto čime se mi bavimo, učestvujemo aktivno u nizu medijskih i drugih kampanja, a sarađujemo i sa Savetom za bezbednost saobraćaja Grada Sremska Mitrovica. Prevencija je podednako, ako ne i važnija od represije”, rekao je načelnik.\nRoljić je najavio i da će se tokom maja meseca ponovo realizovati kampanja “Matura” usmerena na učenike završnih razreda srednih škola. U okviru te akcije predstavnici policije održaće niz edukativnih predavanja o poštovanju javnog reda i bezbednom učešću u saobraćaju.\nMedijska kampanja u koju smo krenuli, zajedno sa represivnim merama, pojačanim kontrolama, nadam se da će dopreti do vozača, da će uticati na njih da promene svoje stavove i ponašanje i da će stanje bezbednosti u saobraćaju biti još i bolje.


Održana promocija ponude Crne Gore za novogodišnje praznike u zimskoj sezoni u tržnom centru "Delta City" u Beogradu : Nadlanu.com\nOdržana promocija ponude Crne Gore za novogodišnje praznike u zimskoj sezoni u tržnom centru "Delta City" u Beogradu\nObjavljeno 19. nov 2017. / 12:44:10\nSvi posetioci su bili u prilici da se upoznaju sa bogatom ponudom, cenama i novogodišnjim aranžmanima Bara, Budve, Tivta, Kotora, Herceg Novog i Podgorice. Program za nastupajuće praznike su predstavili i strateški partneri NTO CG hotelske grupe "Budvanska rivijera" i "Montenegro Stars", a predstavljena je i ponuda za zimsku sezonu Kolašina, Žabljaka, Vučja, Rožaja i Berana.\nPosetioci tržnog centra su danas uživali u bogatom zabavnom programu u okviru kojeg su nastupili Leontina Vukomanović i Tijana Dapčević sa horom "Čarolija", "Unca-unca brass band", a organizovan je i celodnevni program animacije za najmlađe posetioce - Deda Mraz i podela poklona, bojenje lica, klovn i kabina za slikanje.\nU okviru nagradne igre, koja je organizovana u okviru promocije u Beogradu, lokalne turističke organizacije uručile su novogodišnje aranžmane u hotelima "Moskva" u Budvi, "Kalamper" u Baru, "Regent Porto Montenegro" u Tivtu, "Cattaro" u Kotoru, "Vila Kukoljac" u Herceg Novom i "Bestwestern" u Podgorici.\nDirektorka Nacionalne turističke organizacije Crne Gore Željka Radak Kukavičić i direktori lokalnih turističkih organizacija pozvali su prisutne da svoje novogodišnje i zimske praznike provedu u Crnoj Gori koja će ih dočekati sa raznovrsnim programom i dobrom zabavom.\nPromotivne aktivnosti na tržištu Srbije u narednom periodu biće nastavljene putem medijske kampanje, a slede promocije i na tržištu Albanije, Bosne i Hercegovine, u Dubrovačko neretvanskoj županiji i na domaćem tržištu.\nČUVAJTE VEZU TOKOM PRAZNIČNIH DANA: Svađe su u ovom periodu…\nBUDITE IM PODRŠKA: Olakšajte vreme praznika depresivnim…\nGINISOV REKORD DRŽI VEĆ 30 GODINA: Najveća božićna jelka na…\nnovogodišnji prazniciponuda crne gorepromocijaturizam


Kineska vlada pomaže malim i srednjim preduzećima - Kineski Radio Internacional\nKineska vlada pomaže malim i srednjim preduzećima\n2019-03-07 18:35:27 | CRI\nKineska vlada objavila je planove za poboljšanje poslovnog okruženja za mala i srednja preduzeća, naveli su zvaničnici Ministarstva finansija na današnjoj konferenciji za novinare. Oni su upoznali javnost sa detaljima reformi poreskog sistema u zemlji i novim merama za rešavanje pitanja u finansijskom sektoru.\nMala i srednja preduzeća su glavna snaga ekonomskog i društvenog razvoja Kine, rekao je zamenik ministra finansija Liu Vei.\nOn je dodao da će centralna vlada poboljšati poslovno okruženje za ta preduzeća uvođenjem novih mera u četiri ključne oblasti: smanjenje poreskog opterećenja, poboljšanje pristupa kreditima, usmeravanje vladinih nabavki ka malim i srednjim preduzećima i finansiranje podrške inovacijama.\nVlada je objavila niz politika koje imaju za cilj smanjenje poreskog opterećenja za mala i srednja preduzeća. Kao rezultat tih promena, 18 miliona preduzetnika sada uživa u novoj politici oporezivanja kojom su im smanjeni troškovi.\nPolitika javnih nabavki će igrati važnu ulogu u pružanju podrške razvoju malih i srednjih preduzeća, a na konferenciji za novinare resorno ministarstvo je saopštilo da bi najmanje 30 odsto vladinih nabavki trebalo usmeriti na mala i srednja preduzeća.\nVlada će nastaviti da pruža programe pomoći kako bi podržala poboljšanje poslovanja u malim i srednjim preduzećima i obezbedila finansijska sredstva za podršku preduzetništvu i inicijativama koje imaju za cilj inovacije.


Knjaževac : Izložba ”Crno – belo, priča o čokoladi” (Foto & Video) – Knjaževačke vesti\nHome / Knjaževac / Knjaževac : Izložba ”Crno – belo, priča o čokoladi” (Foto & Video)\nZavičajni muzej Knjaževac u saradnji sa Prirodnjačkim muzejom iz Beograda, otvorio je najslađu izložbu ikada! Priča o čokoladi pokazala je posetiocima da nije sve samo Crno ili Belo, kao i da čokolada ne mora biti samo slatka!\nIzložbu Crno Belo – priča o čokoladi, koju je u utorak 27.decembra otvorila koautorka Desa Đorđević Milutinović i Milena Milošević Micić, v.d. direktora Zavičajnog muzeja govori o tome kada i gde je pronađena najstarija čokolada na svetu i kako se ova omiljena poslastica menjala kroz istoriju,\nAutorke izložbe su Desa Đorđević Milutinović i Olga Vasić, a izložba će biti otvorena do 24. januara.\nU nastavku teksta možete videti kako ova “slatka” izložba izgleda…\nPrevious: Knjaževac : DOČEKAJTE NOVU 2017 GODINU U “STAROJ BARUTANI”\nNext: Knjaževac: Prevoz putnika po završetku sprovođenja postupka javne nabavke


Podrži nezavisne medije - Liceulice\nLiceulice > Vesti > Podrži nezavisne medije\nPodrži nezavisne medije\n7 septembra, 2020 Vesti\nU proteklih deset godina magazin Liceulice postao je prepoznatljiv u Srbiji, ali i šire, kao jedan od retkih medija civilnog društva.\nTo znači da se bavimo važnim društvenim temama (ljudska prava i antidiskriminacija, javno dobro i javni interes, održivi razvoj i zelene politike), ali uvek na način razumljiv široj čitalačkoj publici. Trudimo se i da nam perspektiva bude konstruktivna – ne bežimo od kritike, ali kad god je moguće ukazujemo i na primere dobre prakse i postojeća rešenja. Podršku daljem razvoju magazina Liceulice i svim sporednim programima možete dati na različite načine, a o kojima više informacija možete naći na našem OVDE ili nam pisati na redakcija@liceulice.org.\nJačanje saradnje medija i građana – iz koje će mediji dobiti mogućnost da nastave da profesionalno rade posao kojem su posvećeni, a građani dobijaju istinite, objektivne i pravovremene informacije je od velike važnosti. Zato je i LiceUlice deo kampanje #PODRŽIMEDIJE o kojoj možete pročitati više na našem sajtu ili sajtu kampanje.\nU nastavku pročitajte više informacija o ovoj kampanji:\nVaša podrška medijima koji su tema ove kampanje ne mora biti samo finansijska. Načine na koje možete podržati medije pogledajte na OVOM linku, a zašto nezavisni mediji zavise od vas pogledajte u sledećem videu:\nTekst i video preuzeti sa sajta : www.podrzimedije.rs


Premijerka RS: Referendum je uspeo\nBeta\t 25. septembra 2016. 20:45\nPremijerka Republike Srpske Željka Cvijanović izjavila je u nedelju uveče da je referendum o Danu Republike uspešan, jer je prema podacima od 17 sati na birališta izašlo više od 51 posto gradjana s pravom glasa.\n“Na osnovu preliminarnih rezultata možemo da kažemo da imamo jedan uspešan dan, dan kada je RS pokazala svoj demokratski kapacitet, što i jeste bio glavni cilj”, rekla je Cvijanovićeva na konferenciji za novinare u Narodnoj skupštini RS u Banjaluci.\nCvijanovićeva je kazala da je bitno što su obezbedjene pretpostavke za mirno i dostojanstveno izjašnjavanje gradjana, ističući da je “jako ponosna što je prvi referendum u RS upotpunosti uspeo”.\nGovoreći o narednim koracima, pošto budu objavljeni konačni rezultati referenduma, premijerka RS je rekla da će se ići u izmenu Zakona o praznicima u delu koji se odnosi na brisanje obaveznosti proslave Dana Republike za one gradjane ovog entiteta BiH koji se ne mogu identifikovati s tim praznikom.\n“Svi oni gradjani RS koji se ne mogu identifikovati s tim praznikom, neće biti obavezni ni da ga proslavljaju. Smatramo da na taj način ispunjavamo sve ono što je od nas traženo”, pojasnila je Cvijanovićeva.\nReferendum je, kazala je ona, održan kako bi se istovremeno čuo stav gradjana RS, koji su “dali odgovor da žele da proslavljaju 9. januar kao Dan Republike”.\nPrema njenim rečima, vlada i gradjani RS su opredeljeni za miran život, za toleranciju i koegzistenciju u složenoj državi BiH, koja je puna problema, kao i za zajedničku izgradnju budućnosti, znajući koliko su važni mir i stabilnost.\nCvijanovićeva je još ocenila da su iz današnjeg dana “svi u BiH naučili lekciju da zajednički život podrazumeva uzajamno poštovanje”.\n“Vlada RS je u potpunosti opredeljena da poštuje svakog svog gradjanina”, naglasila je ona, dodavši da RS mora da bude “demokratska i otvorena za svakoga ko u njoj živi, bez obzira obzira da li je drugačiji”.


Minsk oslobodio dvojicu političkih zatvorenika - Klix.ba\nMinsk oslobodio dvojicu političkih zatvorenika\n21.8.2008. u 10:05\nVlasti Bjelorusije su u srijedu oslobodile dvojicu zatvorenika za koje Zapad tvrdi da su uhapšeni zbog svojih političkih stavova, čime se otvaraju vrata za poboljšanje odnosa te zemlje sa SAD-om i Evropskom unijom.\nSergej Parsjukevič, biznismen koji je uhapšen u aprilu poslije učešća na protestu protiv novih propisa koje je kompanijama nametnuo bjeloruski predsjednik Aleksandar Lukašenko, izjavio je da vjeruje da je pritisak zapadnih zemalja doveo do njegovog oslobađanja.\n"Vjerujem da je moje oslobađanje rezultat pritiska Zapada i SAD-a na bjeloruske vlasti i zato sam zahvalan", rekao je Parsjukevič, koji je osuđen na dvije i po godine zatvora zbog napada na stražara u zatvoru.\nOn je izrazio uvjerenje da je njega najvjerovatnije pomilovao predsjednik Lukašenko, prenio je Reuters.\nAndrej Kim, drugi pritvoreni biznismen, koji je osuđen na godinu i po dana zatvora zbog napada na policajca na protestu, također je oslobođen.\nBjeloruski opozicioni lider Aleksandar Kozulin, koga na Zapadu smatraju najpoznatijim političkim zatvorenikom u toj zemlji, pušten je prošle sedmice iz zatvora.\nPredsjedniku Bjelorusije Lukašenku zabranjen je ulazak u SAD i zemlje Evropske unije, podsjećaju agencije.\nZapad optužuje Lukašenka da hapsi političke protivnike, "guši" nezavisne medije, sprječava demonstracije, ali i za izbornu krađu koja mu je omogućila da osvoji treći predsjednički mandat 2006. godine.


Art magazin - Slika 2009 - Izložba radova nastalih u koloniji u Ečki\nSavremena galerija Zrenjanin je od 31. avgusta do 6. septembra 2009. organizovala umetničku koloniju u Ečki pod nazivom "Slika 2009" u kojoj je učestvovalo sedam umetnika: Lonovics László (Bekeščaba, Mađarska), Sabo E. Zoltan (Bekeščaba, Mađarska), Ranka Marković (Beograd), Srđan Simić (Zrenjanin), Maja Jockov (Novi Sad), Danijel Babić (Novi Sad) i Korina Gubik (Novi Sad).\nVeć u prvim godinama nakon osnivanja 1956.godine, pokrenuta kolektivističkim duhom, Umetnička kolonija u Ečki je uspela da osavremeni likovnu umetnost kod nas oslobađajući se nametnutih formi socijalističkog realizma. Međutim, ovaj zanos nije trajao dugo jer je sedamdesetih godina XX veka nestao kolektivizam u umetnosti. Pojava nove umetničke prakse i konceptualne umetnosti u okviru nje umanjila je značaj kolonija. Umetnici koji su započeli svoj umetnički rad u kolonijama 50tih godina 70tih postali su zrele umetničke ličnosti, a sva sloboda umetničkog stvaranja za koju su se borili je dosegnuta. Još su pre više od trideset godina kolonije prestale da budu mesta gde se umetnici sastaju da bi menjali umetnost i postaju mesta susreta, druženja i razmena iskustva.\nU novijoj kustoskoj praksi je široko prihvaćeno da ovakva okupljanja umetnika imaju tematski okvir, koji, naravno, prevazilazi uslovljavanja iz 60tih i 70tih godina za slikanjem pejzaža, međutim, Umetnička koloniji u Ečki i saziv pod nazivom Slika 09 nije na ovaj način organizovan. Saziv zadržava svoju osobenost, koja je izdvojila Koloniju u Ečki 50tih godina, a to je prisustvo pored Vojvođanskih slikara i umetnika iz Beograda, a ove godine i iz Mađarske. Kako se boravak i rad umetnika u Umetničkoj koloniji Ečka menjao iz godine u godinu, danas koncept kolonije podrazumeva nestanak univerzalnog subjekta, kao i fleksibilnost, toleranciju i pokretljivost u prihvatanju različitosti. Umetnik u svoje delo transponuje lična osećanja i kolektivne predstave, izražava svoj lični specifičan stav tako da delo postaje dokument o njegovom prisustvu i njegovom mikrosvetu. Potpuna sloboda, za kojom se tragalo 50tih godina, sada je ponovo prisutna.\nOd osnivanja, 1956. godine, Umetnička kolonija u Ečki okupljala je umetnike koji se bave različitim likovnim tehnikama u skladu sa sopstvenim umetničkim opredeljenjem. Saziv umetnika koji se bave klasičnom slikarskom tehnikom – uljem na platnu, nije izostao ni jednom od osnivanja kolonije. U XXI veku u eri digitalne tehnologije pomišlja se da su tradicionalne tehnike slike na platnu danas nepotrebne, zato je i 2006.godine, nakon 50 godina rada učinjen pokušaj da se isprate savremeni trendovi i umetnicima se ponudi bavljenje različitim oblastima savremenog vizuelnog izražavanja. Tada je odgovoreno na zahtev trenutka i učinjen je proboj ka aktuelnim dešavanjima u svetu umetnost. Ove godine, umetnici su imali ograničenje u vidu medija izražavanja, odnosno zadržan je tradicionalni koncept slike na platnu. Iako ponekad istrajavanje na starim tehnikama može biti kontraproduktivno, ovi „zastareli“ mediji opstaju i čuvaju lične ispovesti i istorije od zaborava tako da nema govora o uniformisanju i homogenizaciji što se vidi u delima ovih sedam umetnika nastalih u Koloniji u Ečki. Utrt je put ka estetskoj legitimaciji ličnog izražavanja, a Kolonija u Ečki u prvoj deceniji XXI veka postaje mesto gde se te lične izjave susreću.


Milan Antonijević, direktor YUCOM-a učestvovao na konferenciji "Ljudska prava i poslanici" u organizaciji OSCE (06.10.2011.)\nNa skupu je predstavljena i publikacija «Ljudska prava: Priručnik za parlamentarce», za koju se opravdano očekuje da doprinese razvoju svesti narodnih poslanika o ljudskim pravima.\nDirektor Komiteta pravnika za ljudska prava, Milan Antonijević moderirajući sesiju o «Sistemu za zaštitu i praćenje ljudskih prava Saveta Evrope» govorio je o Zakonodavnoj i nadzornoj funkciji parlamenta i o izvršavanju presuda Evropskog suda za ljudska prava. Tokom diskusije predstavio je slučajeve koje Yucom vodi pred Evropskim sudom za ljudska prava u Strazburu, a govorio je i o nemogućnosti izvršavanja presuda u slučajevima koje je YUCOM dobio pred ovim sudom.\nAntonijević je ukazao i na aktuelne probleme u oblasti ljudskih prava u Srbiji.\nSlavoljub Carić, predstavnik Republike Srbije pred Evropskim sudom za ljudska prava takođe je govorio o izvršavanju presuda ESLJP, posebno naglašavajući YUCOMov slučaj VAM protiv Srbije.\nIstaknuto je da je zabranjivanje Parade ponosa slučaj koji nas dodatno opominje da je neophodno raditi na smanjenju homofobije i edukaciji o važnosti poštovanja ljudskih prava.\nUčešće u raspravi uzeli su i poslanici Narodne skupštine i brojni panelisti i gosti.


Nemačka trinaesti put preuzima predsedavanje EU - Izazov\nNovi magazin 30. juna 2020. 13:32\nNemačka sutra 13. put preuzima rotirajuće šestomesečno predsedavanje EU i tokom mandata njen prioritet će biti borba protiv pandemije koronavirusa ekonomski i socijalni oporavak Evrope.\nVlada u Berlinu bila je u više navrata prinuđena da zbog pandemija prilagođava program predsedavanja, ali su kancelarka Angela Merkel i njen kabinet naglasili da žele da postignu napredak i u ključnim ranije zacrtanim ciljevima kao što su zaštita klime, digitalizacija i utvrđivanje evropskog budžeta.\nKancelarka Merkel ranije je rekla da borba protiv klimatskih promena ostaje značajna oblast rada, a kao tačku koju namerava da zadrži na dnevnom redu navela je trgovinu dozvolama za emisiju štetnih gasova u vazdušnom i brodskom saobraćaju.\nU oblasti digitalizacije, centralne teme biće politika podataka, veštačka inteligencija i jedinstveno digitalno tržište, piše portal EURAKTIV Srbija.\nVelike izmene već su pretrpele projekcije višegodišnjeg budžeta EU, koji će morati da bude prilagođen borbi protiv pandemije i projektima privrednog oporavka EU. Nemačka kancelarka je najavila da će Uniji za naredni sedmogodišnji budžetski period biti potrebno znatno više novca.\nPandemija je kao glavnu temu u Briselu nametnula i zdravstveno, a Nemačka na čelu Saveta EU planira da promoviše novu evropsku strategiju za evropski farmaceutski sektor.\nBerlin je najavio i vrlo ambiciozne spoljnopolitičke ciljeve, ali su se tu, sa otkazivanjem septembarskog samita EU-Kina u Lajpcigu, već pokazale posledice pandemije. Odnosi EU sa Kinom ostaju ipak jedna od glavnih tema, kao i odnosi sa SAD, afričkim zemljama i odnosi sa Velikm Britanijom posle Bregzita.\nU govoru na godišnjem sastanku Evropskog saveta za spoljne odnose (ECFR), Šef nemačke diplomatije Hajko Mas podvukao je 29. juna potrebu veće nezavisnosti EU u svetlu geopolitičkog nadmetanja SAD i Kine.\nMas je rekao da će spoljnopolitički prioriteti Berlina biti veći evropski suverenitet u pogledu resursa, tehnologije i odbrane, kao i samosvesniji nastup prema Kini i SAD. „Razmislićemo o tome kako konflikte u evropskom okruženju ubuduće možemo bolje da obuzdamo i bez SAD“, rekao je Mas.\nU tom dokumentu, kao jedna od tačaka navodi se da će Savet sa Visokim predstavnikom EU raditi na „nastavku procesa proširenja na Zapadnom Balkanu“.\nDa su proširenje i Zapadni Balkan među veoma važnim temama nemačkog predsedavanja EU, ponovio je i ambasador Nemačke u Srbiji Tomas Šib. „To je bitno pitanje i ozbiljno ćemo se njime baviti. Budite uvereni da će Zapadni Balkan i proces proširenja biti prilično dominantni tokom našeg predsedavanja“, rekao je Šib 29. juna u Beogradu.\nSavet Evropske unije, koji se još naziva i Savet ministara, uz Evropski parlament je jedno od dva zakonodavna tela Unije, a zadaci predsedavajućeg sastoje se u prvom redu u tome da priprema i rukovodi sednicama i sastancima odbora i radnih tela.\nTokom predsedavanja, Nemačka će predstavljati Savet i u pregovorima sa drugim intitucijama EU, na primer o zakonodavnim aktivnostima sa Evropskim parlamentom, sa Evropskom komisijom, kao i prema trećim državama i međunarodnim organizacijama. U zavisnosti od dnevnog reda, u Savetu EU se okupljaju nadležni resorni ministri zemalja članica.\nAmbicije i planove koje Berlin ima za Evropsku uniju najbolje ilustruje slogan predsedavanja koji glasi „Zajedno. Učiniti Evropu ponovo jakom“.\nEvropski sud pravde: Kupci mogu da tuže Folksvagen u zemlji u kojoj su kupili…\nAktivisti „Grinpisa“ na kranu kod Notr Dama\nRusija odobrila LEK PROTIV KORONE: Kliničko ispitivanje pokazalo…\nBritaski epidemiolog zapanjio svet: Korona nije nastala u Kini, još…\nEvropski sud pravde: Kupci mogu da tuže Folksvagen u zemlji u kojoj su…\nAFP: U svetu najmanje 549.701 žrtva koronavirusa, više od 12 miliona…


Svet Autor:Anđela Krstovic05. okt. 202114:01 > 14:02\nFoto: REUTERS/Johanna Geron/Illustration/File Photo\nSkoro sedam sati Fejsbuk, Instagram i WhatsApp bili su nedostupni za korisnike, a kompanija Fejsbuk u prvom saopštenju navela je da se radi o problemima sa umrežavanjem, te da će situacija ubrzo biti pod kontrolom. Ipak, pojavilo se nekoliko terorija koje objašnjavaju blokadu ovih aplikacija.\nIako Fejsbuk tvrdi da se radi o „neispravnoj promeni konfiguracije“, koja je sprečila gotovo 3,5 milijarde korisnika da pristupe svojim nalozima, analitičari širom sveta nisu uvereni u istinitost ovih tvrdnji. Sve tri ukazuju da je reč o namernom „obaranju aplikacija“, kako bi određeni problemi bili uklonjeni.\nTeorija 1: Fejsbuk sam isključio sve servere\nPrema jednoj od mogućih teorija, Fejsbuk je sam isključio sve servere, kako bi pronašao malver koji su postavili hakeri. Uz pomoć tog malvera, zasad nepoznati hakeri ukrali su gotovo 1,5 milijardi podataka korisnika Fejsbuka. Oni sada imaju pristup ličnim podacima, mejl adresi, lokaciji i broju telefona ljudi širom sveta. Stoga su serveri morali biti isključeni na sedam sati, koliko je tehničarima bilo potrebno da pronađu malver i uklone ga pre nego što izazove još veću štetu.\nFejsbuk insajderi o „padu“: Neko je promenio konfiguraciju, interna greška\nZaposleni u Fejsbuku ne mogu u zgradu, otkazali serveri\nTeorija 2: Uzbunjvačica Frances Hogen\nDrugo moguće objašnjenje koje se pominje jeste nedavni medijski istup uzbunjivačice Frances Hogen, koja je u intervjuu otkrila sve tajne kompanije Fejsbuk. Hogen je bila zaposlena kao menadžerka kompanije.\n„Ono što sam u Fejsbuku gledala iznova i iznova bio je sukob interesa između onoga što je dobro za javnost i onoga što je dobro za kompaniju. Fejsbuk je uvek birao ono što je dobro za interese firme, kao što je povećanje zarade“, ispričala je Hogen u intervjuu u kojem je otkrila svoj identitet.\nOna je podnela najmanje osam žalbi Komisiji za hartije od vrednosti, u kojima se navodi da kompanija krije istraživanja o svojim nedostacima od investitora i javnosti. Podatke je podelila i sa „Vol strit džurnalom“, koji je objavio istragu u nekoliko delova. Dokumenta pokazuju da je Fejsbuk bio svestan problema sa svojim aplikacijama, uključujući negativne efekte dezinformacija i štetu koju je Instagram naneo mladim devojkama.\nFoto: Ascannio / Shutterstock\nFejsbuk se agresivno suprotstavio ovim tvrdnjama i okarakterisao ih kao „obmanjujuće“. Aplikacije koje su u vlasništvu Fejsbuka donose mnogo više dobra nego štete, tvrde čelnici najpoznatije društvene mreže na svetu.\nTeorija 3: Problem zvani Instragam\nJedan od podataka koje je u javnost iznela Frances tiču se Instagrama i uticaja na mlade devojke. Upravo je to treća najzastupljenija teorija koja objašnjava prekid rada aplikacija.\nNaime, mišljenja mnogih ukazuju na to da Instagram postavlja nerealne ideale lepote i izgleda žena. Obzirom da je ova aplikacija najpopularnija među mlađim korisnicima, smatra se da devojke uzrasta od 12-22 godine pokušavaju da slede upustva koje im pruža Instagram, praveći sebi pritom zdravstvene i druge probleme. Reč je o iscrpljujučim dijetama, hiruškim zahvatima i kozmetičkim tretmanima koji se ne preporučuju za osobe te dobi.\nFrances Haugen Foto:CBS News/60 Minutes\nIpak, kako bi u ogledalu videle prizor sa Instagrama, mlade devojke su spremne da se podvrgnu rigoroznim dijetama i tako ugroze svoje zdravlje. Kompanija Fejsbuk je, navodno, oborila sve svoje platforme, kako bi izvršila kontrolu sadržaja koji je dostupan na Instagramu.\nBONUS VIDEO Fejsbuk, Instagram i Vocap: Pali i živci i akcije